Piksi objavljuje spisak, a onda ćemo ga gledati u novom intervjuu - Povezane vesti - Naslovi.net\nPiksi objavljuje spisak, a onda ćemo ga gledati u novom intervjuu\nDragan Stojković Piksi od juče je i zvanično novi selektor reprezentacije Srbije, a već sutra ćemo moći da vidimo i kakvu viziju tima ima pred početak kvalifikacija za Svetsko prvenstvo. On je za petak najavio objavljivanje spiska igrača na koje… »\nPiksi se odriče Kolarova i Luke, neće juriti Matića\nStigao je Dragan Stojković Piksi na klupu reprezentacije Srbije, poznati su i njegovi saradnici, a u petak će objaviti i prvi spisak igrača, veruje se sa dosta iznenađenja. Možda je tačnije da neće biti određenih starih imena, odnosno da će se… »\nVREME komuniciranja na daljinu nikako da prođe na relaciji Fudbalski savez Srbije - fudbalska javnost u Srbiji. Pošto je juče i zvanično predstavljen kao selektor "orlova" na takozvanoj onlajn promociji, Dragan Stojković Piksi će na isti način da… »\nBruno najverovatnije ne igra protiv Srbije\nProšlog meseca pojavile su se informacije da igračima koji nastupaju u Engleskoj neće biti dozvoljeno da napuštaju zemlju kako bi odlazili na reprezentativne utakmice koje su zakazane za kraj marta, a sada je o tome govorio i menadžer Mančester… »\nPortugalski vezista Bruno Fernandeš mogao bi da propusti kvalifikacioni meč za Svetsko prvenstvo protiv Srbije. Reprezentacija Srbije kvalifikacije za Svetsko prvenstvo započinje na domaćem terenu. Srbija, sa novim selektorom Draganom Stojkovićem… »\nDobra vest za Piksija, Solskjer ne pušta Bruna\nMenadžer Mančester junajteda, Ole Gunar Solskjer, nagovestio je da neće pustiti Bruna Fernandeša u reprezentaciju Portugalije. Naredna reprezentativna pauza brine brojne klubove, igrače čeka 10 dana karantina posle internacionalne pauze, a Bruno je… »\nPortugalski vezista Bruno Fernandeš mogao bi da propusti kvalifikacioni meč za Svetsko prvenstvo protiv Srbije. Reprezentacija Srbije kvalifikacije za Svetsko prvenstvo započinje na domaćem terenu sa novim selektorom Draganom Stojkovićem Piksijem… »\nSRPSKA fudbalska reprezentacija sa novim selektorom Draganom Stojkovićem kreće u novi ciklus kvalifikacija, a on samo što nije krenuo. "Orlovi" će 24. marta ugostiti Republiku Irsku, a samo tri dana kasnije i Portugaliju, i biće to prilika da vidimo… »\nDobra vest za piksija i Srbiju: Portugal u Beograd stiže oslabljen - zvezda Mančestera ne dolazi i nije jedini?\nBliži se okršaj "orlova" i šampiona Evrope. Bliži se okršaj "orlova" i šampiona Evrope. Dragan Stojković Piksi je u sredu i zvanično postao selektor Srbije, a moguće je da je već u četvrtak dobio odličnu vest. Portugal bi u meču protiv Srbije… »


Istraživanje ljekara Ronalda Postuma pokazalo je da, osim rezultata ranijih istraživanja koji ukazuju da ljudi koji redovno konzumiraju kafu, imaju manju tendenciju prema razvijanju Parkinsonove bolesti, također mogu smanjiti simptome nakon što obole od ove bolesti. Istraživanje provedeno na 125.000 ljudi tokom 22 godine pokazalo je da oni koji piju najmanje jednu šoljicu kafe dnevno imaju 20 posto manje šanse da razviju cirozu jetre. Također, otkrivene su i prednosti u prevenciji obolijevanja od nealkoholične masne jetre.Studija američkog Nacionalnog instituta za zdravlje pokazalo je da oni koji piju četiri ili više šoljica kafe dnevno imaju 10 posto manje šanse da postanu depresivni. I to ne zbog kofeinskog adrenalina, već jer je puna antioksidansa. Istraživači Univerziteta na Floridi pokazali su da se kod ljudi 65 godina starosti, koji su imali veliki nivo kofeina u krvi, Alchajmerova bolest razvila dvije do četiri godine kasnije nego kod onih s niskim nivoom kofeina, piše Stil.kurir-info.rs.\nViše iz kategorije: « Tiggry/Minex/Chywa - Katastrofalno VEDRO: na Prenju i Neretvi »


Kako pojašnjavaju u kompaniji, delatnost koja je dosad bila rezervisana samo za banke i finansijske institucije zahvaljujući njihovom rešenju sada je otvorena za sve: od ugostitelja i vlasnika poslovnih prostora do preduzetnika zainteresovanih za snažnije uključivanje u ovaj domen finansijskog poslovanja, piše Poslovni dnevnik.\nCena samog bankomata je između 8.000 i 15.000 evra, a situacija na tržištu po kojoj su vlasnici atraktivnih prostora, uglavnom u turističkim centrima, mogli iznajmiti svoj objekat za bankomat i za cenu od 1.000 evra mesečno govori da se radi o profitabilnom poslu u koji će poželeti da uđu mnogi.\nIvan Dušević, direktor Monestiq-a, ističe da se radi o finansijsko-tehnološkom rešenju koje objedinjuje sve potrebne protokole i prava za procesuiranje transakcija te povezuje bankomate s globalnim kartičarskim šemama.\n"Time se omogućuje da bankomati rade ono što im i jeste svrha: prihvat kartica i isplatu novca. Istovremeno omogućuje se i preduzetnicima da na jednostavan način postanu vlasnici jednog ili više bankomata i pridruže se ekskluzivnom društvu pružaoca usluga u finansijskoj industriji", kaže Dušević koji je karijeru gradio u međunarodnim konsultantskim kompanijama, a sada je odlučio da znanje iskoristi za transformaciju finansijskog sektora u Hrvatskoj.\nDodao je da ove godine Monestiq kreće sa hrvatskim tržištem, nakon čega kompanija planira širenje u Evropi. Kako slična mogućnost ne postoji na Starom kontinentu, iz kompanije su kazali kako već imaju upite za franšizna prava iz Mađarske i Nemačke.\n"Ukratko, Monestiq služi kao poveznica između malih preduzetnika i titana finansijske industrije koji su osnova svetskog platnog prometa. Povezujemo vlasnike lokala, trgovina ili drugih poslovnih prostora sa složenim kartičarskih shemama i omogućujemo im upravljanje vlastitim bankomatima", zaključuje Dušević.\nPOTREBNI TESARI, ZIDARI, KERAMIČARI Hrvatska u problemu - bez uvoza radne snage obnova neće biti moguća\nKORIST OD MINI-ŠENGENA I ZA HRVATSKU Ljajić: "Ekonomski, ne politički projekat"


Novi Sad od sutra ima skejt park | Autonomija\nNovi Sad od sutra ima skejt park\nOvaj poligon će, pored rekreacije, služiti i za sportska takmičenja\nU Novom Sadu će sutra biti otvoren skejt park, u čiju je izgradnju uloženo oko 25 miliona dinara, najavljeno je danas iz Kabineta gradonačelnika Igora Pavličića.\nOvaj poligon će, pored rekreacije, služiti i za sportska takmičenja, navodi se u saopštenju za javnost.\nDodaje se da teren ima odgovarajuću podlogu, zaštitnu ogradu, opremu, osvetljenje, prilaznu stazu.\nNa samom ulazu u Skejt park nalazi se tabla sa pravilima korišćenja parka, a postavljen su i video nadzor i bežični internet, čime je učinjeno da prostor bude još atraktivniji ali i bezbedniji za omladinu.\n“Grad Novi Sad je nakon uređenja 19 novih dečijih igrališta pokazao koliko je bitno da mladi ljudi svih uzrasta u svom gradu imaju atraktivne sadržaje”, piše u saopštenju.


Iran priznao obaranje ukrajinskog putničkog aviona - Global Defence\nOstaci aviona Boeing 737-800 nakon pada (foto: Al Mohamadi)\n11/01/2020 Saša Radomirović 0\nNakon nekoliko dana uzastopnih negiranja, Iran je rano jutros priznao da je greškom oborio ukrajinski putnički avion Boeing 737-800 u kojem je poginulo svih 176 putnika, većinom iz Irana.\nUkrajinski Boeing 737-800 (foto: Flightradar24)\nAvion na letu PS752 za Kijev, koji je pripadao ukrajinskoj avio-kompaniji srušio se 8. januara u ranim jutarnjim časovima po lokalnom vremenu, svega dva minuta nakon poletanja sa aerodroma „Imam Homeini“ u Teheranu.\nOvaj događaj usledio je četiri sata nakon što je Iran lansirao balističke rakete ka američkim bazama u Iraku, kao čin osvete zbog ubistva generala Islamske revolucionarne garde (IRGC) Kasema Sulejmanija. Teheran je do sada negirao da je putnički avion oboren, ističući da je avion pao iz tehničkih razlog.\nMeđutim, veliki pritisak država čiji su državljani poginuli, kao i video snimci na društvenim mrežama „prisilili“ su vlast da prizna ovu fatalnu grešku. Dodatno ih je navelo i to što su eksperti iz Ukrajine, Kanade, SAD i Francuske već uveliko pristizali u Iran kako bi istražili uzrok nesreće. Bilo je jasno da će tim na olupini Boeinga jasno uočiti tragove šrapnela od rakete, što je vojni i politički vrh praktično „sateralo u čošak“, bez mogućnosti da se uzrok tragedije prikrije.\nS obzirom da pronađenu „crnu kutiju“ Iran nije u mogućnosti da pročita, generalni direktor Direktorata za nesreće pri Agenciji za civilno vazduhoplovstvo Irana Hasan Rizajifer potvrdio je da će ona biti poslata u Francusku.\nLokacija i vreme poletanja i mesto obaranja\nKomandant vazduhoplovno-kosmičkih snaga general Amir Ali Hažizadeh preuzeo je potpunu odgovornost za obaranje aviona. General kaže da je „poželeo da bude mrtav“ u trenutku nakon saznanja da je greškom oboren putnički avion. Razlog za aktiviranje PVO je pomisao da se radi američkoj krstarećoj raketi ispaljenoj kao odgovor na nekoliko sati raniji iranski raketni napad.\nOperateri na sistemu imali su svega 10 sekundi da odluče da li da lansiraju raketu ili ne. General je u svom izlaganju istakao i to da članovi posade civilnog aviona nisu učinili ništa pogrešno prilikom upravljanja, već da su grešku isključivo napravili vojnici na sistemu.\nIranski Tor M1 na paradi (foto: Irna)\nAvion je prema dosadašnjim pokazateljima oboren sa mobilnim protivvazdušnim sistemom kratkog dometa 9K331 Tor-M1. Iran je 2005. godine sklopio ugovor o nabavci 29 Tor-M1, koji su isporučeni do 2006. godine. Reč je o sistemu koji zajedno sa integrisanim radarom može da ponese osam raketa u cilju zaštite trupa na terenu od krstarećih raketa, bespilotnih letelica, helikoptera i borbenih aviona na malim visinama.\nDa je Boeing 737-800 oboren, postalo je izvesno nakon što je ugledni list The New York Times objavio snimak na kojem se vidi let lansirane rakete i njena eksplozija u blizini aviona iznad mesta Parand. Avion je još nekoliko minuta nastavio da leti, nakon čega se okrenuo u pravcu aerodroma sa kojeg je poleteo. Autentičnost snimka potvrđena je uporednom analizom sa satelitskim snimcima iznad oblasti gde je video načinjen.\nPropusti u kadrovskom i tehničkom pogledu\nIako su vlasti u Teheranu tri dana oklevali da priznaju umešanost u pad aviona, svakako je pozitvno što su na kraju odlučili da preuzmu odgovornost. Ono što ostaje nejasno jeste zbog čega pre iranskog raketnog napada na američke baze u Iraku nije zatvoren vazdušni prostor, nego se nastavilo sa redovnim letovima.\nPosebno zabrinjava to što je Iran u prvih nekoliko sati očekivao američki odgovor. U takvim okolnostima PVO i ratno vazduhoplovstvo nalaze se u punoj pripravnosti, čime se otvara put za mnogo brže, ali nesmotreno delovanje prilikom prve pojave bilo kakve letelice u vazduhu.\nObavljeni civilni letovi iz Teherana nakon lansiranja iranskih raketa\nOno što, takođe, nije jasno jeste kako su operateri uprkos prilično velikom radarskom odrazu Boeinga 737, mogli uopšte da zaključe da se radi o krstarećoj raketi neuporedivno manjih dimenzija.\nNejasno zbog čega pre iranskog raketnog napada na američke baze u Iraku nije zatvoren vazdušni prostor, nego se nastavilo sa redovnim letovima.\nPored toga, avion je oboren svega nekoliko kilometara od aerodroma, pa ako je već posada znala da vazdušni saobraćaj funkcioniše i da je za poslednja četiri sata poletelo ili sletelo 27 aviona, nije baš najjasnije kako se tako olako okrenula paničnom aktiviranju rakete. Posada, ali i čitava komanda trebali bi da znaju i to da u ratnim uslovima, prilikom prvog napada nikada ne ide jedna, već talas krstarećih raketa.\nSakupljanje posmrtnih ostataka nakon pada aviona (foto: IRNA)\nSpominje se i to da je navodno došlo do gubitka veze sa komandom u momentima pre dejstva. Nema sumnje da je ova tragedija pokazala niz propusta u kadrovskom i tehničkom pogledu. Svi su izgledi da komunikacija između posada i komandnih centara ne funkcioniše kako treba. Pored toga, pokazuje se i slaba umreženost PVO sistema.\nPropust je i na relaciji civilne vazduhoplovne vlasti i vojne vlasti. Civilna vazduhoplovna vlast trebala je tog dana da preda vojnom rukovodstvu manifest sa svim planiram rutama. U tom slučaju, posada bi možda znala da se ne radi o neprijateljskom cilju, već putničkom avionu.\nNema sumnje da je ova tragedija pokazala niz propusta u kadrovskom i tehničkom pogledu\nU narednom periodu realno je očekivati određene smene u komandi, a prvi na udaru biće najverovatnije komandant vazduhoplovno-kosmičkih snaga IRGC Amir Ali Hažizadeh. Smene zbog propusta mogu da se očekuju i u civilnom vazduhoplovstvu. Takođe, ovaj tragičan događaj mogao bi ujedno da bude i lekcija za Iran da se u budućnosti pozabavi rešavanju tehničkih anomalija unutar PVO.\nCivilna vazduhoplovna vlast trebala je tog dana da preda vojnom rukovodstvu manifest sa svim planiram rutama\nS obzirom da su najveće žrtve u padu aviona bili državljani Irana, realno je u narednom periodu ponovo očekivati proteste na ulicama protiv aktuelne vlasti. Američki atentat na generala Kasema Sulejmanija na kratko je ujedinio narod, ali se čini da će ih nesmotreno obaranje Boeinga ponovo pretvoriti u podeljeno društvo.\nTagovi:avionska nesreca Boeing 737-800 iran Ukrajina\nUmereni odgovor Irana na američko ubistvo Sulejmanija\nVelika operacija egipatske vojske, mala očekivanja


HERCEG TELEVIZIJA osnovana je 2008. godine u Trebinju kao regionalna televizijska kuća za područje Istočne Hercegovine. U toku 2014. godine Herceg TV je nakon promjene vlasničke strukture prošla kroz proces reorganizacije i stabilizacije, da bi od 10 novembra 2014. godine počelo emitovanje programa Herceg TV sa potpuno novom programskom šemom.\nHerceg TV posjeduje najčitaniji i najcitiraniji internet portal u Hercegovini sa preko 50.000 dnevnih čitanja www.herceg.tv.\nHerceg TV posjeduje i Youtube kanal sa više od 160.000 pregleda i 14.800 stalnih pratilaca.\nHerceg Televizija emituje 24 časovni program koji se sastoji iz dnevnog programa u periodu od 8.30 do 00.00 č. i noćnog programa u periodu od 00.00 do 8.30 časova.\nHerceg TV u vlastitoj produkciji emituje zavidan broj različitih emisija sljedećeg sadržaja: informativni program i dokumentarne reportaže o ljudima, događajima i mjestima u Hercegovini (život, istorija, kultura, običaji, tradicija, jezik...) kao i emisije političkog, zabavnog, edukativnog, kulturnog, vjerskog, muzičkog sadržaja.\nInformativne emisije: ''VIJESTI U 16.30 č'' i ''HRONIKA TREBINJA''\nOstale emisije: "DOBRO JUTRO HERCEGOVINO" ''NAŠ GOST'' ''AKTUELNI INTERVJU'' ''BEZ GUSALA RAZGOVORA NEMA'' "NA KAFI SA..."\nKonstantno radimo na upotpunjavanju programske šeme i kreiranju novih sadržaja za naše gledaoce.\nTakođe, pored zemaljskog emitovanja program Herceg TV moguće je pratiti putem „M:tel“ kompanije, analogne distribucije signala kablovskog operatera „Elta kabel“ te operatera ''Blic Net'', čime je omogućeno da signal naše televizije stiže do oko 250 000 domaćinstava na području cijele Republike Srpske i dijela Federacije Bosne i Hercegovine, čime potencijalni broj gledalaca doseže milion ljudi.


Detalj sa basket nadmetanja u Kosovskoj Mitrovici\nU neizvesnom finalu turnira „3×3 Kosovska Mitrovica 2017“, beogradska ekipa Batajnica odnela je pobedu nad ekipom Leposavića. Treće mesto je osvojila ekipa Kafe Kafe.\nTurnir „3×3 Kosovska Mitrovica 2017“ obeležila je velika zainteresovanost publike, koja je imala priliku da gleda veoma neizvesne utakmice polufinala i samog finala. Na turniru je učešće uzelo 12 ekipa. Najbolji pojedinac turnira – MVP bio je Nemanja Žigon iz ekipe Batajnica, koji je izabran glasovima organizatora, sudija i kapitena ekipa koje su ušle u polufinale. Ekipa Batajnice osvojila je 40.000, dok je Leposavić osvojio 10.000 dinara, a obe ekipe i trećelasirani tim Kafe Kafe dobili su i robne nagrade Košarkaškog saveza Srbije, čiji je "Blic" medijski sponzor.\nNovosađani dominirali na 3x3 turnirima u Beogradu i Svilajncu\nPoslednjeg vikenda juna, Roda 3×3 karavan obišao je dva grada, pošto su održani turniri u Beogradu i Svilajncu. Pobednici turnira „3×3 Beograd“ koji je održan u subotu 24. juna na Kalemegdanu su momci iz novosadske ekipe „Liman“, a u ženskoj konkurenciji tim „Q crew“. Narednog dana, na turniru „3×3 Basket Festival Svilajnac“ pobedu je odnela ekipa „Seltiks Novi Sad“.\nSunčano, lepo vreme, odličan basket, podrška sa tribina i lepa iznenađenja za posetioce turnira od sponzora – trgovinskog lanca Roda, Triglav osiguranja i Buster energetskog pića, obeležili su turnire na putanji Roda 3×3 karavana.\nEkipa „Liman“ pobedila je u finalu beogradski tim „Olimp“ i tako osvojila turnir na Kalemegdanu – ček od 70.000 dinara, sportsku operemu KSS i, što je najvažnije, slot za čelendžer u Lipiku. Treće mesto zauzela je ekipa „Orion menjačnice“.\nNa turniru u Svilajncu, drugo mesto je pripalo momcima iz ekipe „El Dorado“, a treće mesto basketašima tima „Zero bet Svilajnac“.\nU dosadašnjem toku Roda 3×3 karavana, pobedu na prvoj stanici u Kragujevcu odnela je ekipa „Novi Sad Al Vahda 3×3“, zatim u Sremskoj Mitrovici ekipa “Liman” iz Novog Sada, a na turniru Užice Open, ekipa “Olimp” iz Beograda.\nPosle turnira u Beogradu i Svilajncu, na redu su turniri u Čačku, Novom Sadu, Aleksincu, Paraćinu, Kraljevu, Nišu, Zrenjaninu i Čajetini.\nPoslednja stanica je Beograd, gde će se 19. avgusta odigrati finale Roda 3×3 prvenstva Srbije.


U skladu sa odredbama Zakona o osiguranju i Zakona o Narodnoj banci Srbije, nadzor nad obavljanjem delatnosti osiguranja poveren je Narodnoj banci Srbije (NBS), čime je objedinjena supervizija finansijskog sektora u Srbiji.\nU skladu sa odredbama Zakona o osiguranju i Zakona o Narodnoj banci Srbije, nadzor nad obavljanjem delatnosti osiguranja poveren je Narodnoj banci Srbije (NBS), čime je objedinjena supervizija finansijskog sektora u Srbiji. Nezavisnost i samostalnost centralne banke, infrastrukturna i kadrovska osposobljenost za poslove supervizije, uz donesene podzakonske akte, kao i povezanost banaka i osiguravajućih društava, su garancija da će sektor osiguranja funkcionisati u potpunosti u skladu sa zakonom. NBS tako uz nadzor nad obavljanjem delatnosti osiguranja vrši i izdavanje dozvola za obavljanje poslova osiguranja, reosiguranja, posredovanja i zastupanja u osiguranju, kao i za obavljanje poslova neposredno povezanih sa poslovima osiguranja, daje saglasnost na akte i radnje propisane zakonom, donosi akte propisane zakonom, obrađuje statističke i druge podatke i razmatra prigovore osiguranika i drugih korisnika osiguranja.\nUpravo pomenutim Zakonom o osiguranju po prvi put je uvedena funkcija zaštite potrošača putem posredovanja u rešavanju odštetnih zahteva, radi sprečavanja nastanka sporova po osnovu zaključenih ugovora o osiguranju, kao i razmatranje obaveštenja/prigovora osiguranika, korisnika osiguranja i trećih oštećenih lica na rad osiguravajućih kuća.\nKako štitite svoja prava\nUkoliko smatrate da su Vaši interesi i prava u poslovanju sa osiguravajućim društvom povređena, odnosno da se osiguravač ne pridržava propisa, opštih i posebnih uslova osiguranja ili dobrih poslovnih običaja, prvo treba da pokušate da u direktnom obraćanju službenom licu osiguravajuće kuće razrešite problem s kojim se suočavate. Mnogi problemi mogu da se reše brzo i jednostavno upravo na taj način, ali ukoliko pri direktnom obraćanju niste zadovoljni usmenim odgovorom u vezi s vašim problemom, Vi imate pravo da osiguravaču uputite pismeni prigovor. Ako osiguravač na Vaš pismeni prigovor ne odgovori u roku od 30 dana od dana prijema prigovora, odbije Vaš prigovor ili ste nezadovoljni predloženim rešenjem problema, imate mogućnost da se obratite NBS putem prigovora na postupanje konkretne osiguravajuće kuće. Dakle, jedino ako ste uložili pismeni prigovor i niste zadovoljni dobijenim odgovorom možete se obratiti NBS u cilju rešenja nastalog spora. Vaša prava i interesi se tada mogu štiti putem:\nrazmatranja prigovora i\nsprovođenjem postupka posredovanja odnosno medijacije.\nPrigovor možete uputiti tako što ćete popuniti formular za prigovore na sajtu Narodne banke Srbije..\nUz prigovor treba da se priloži i kopija pismenog prigovora osiguravaču, dobijeni odgovor ukoliko ga ima, kao i sva relevantna dokumentacija koja se odnosi na nastali spor. U roku od osam dana od dana prijema prigovora, NBS će zatražiti od osiguravajućeg društva da se izjasni o navodima iz dobijenog prigovora o čemu će i podnosilac biti obavešten, kao i o načinu na koji se osiguravač izjasnio po predmetnom prigovoru. Veoma često, već u ovoj fazi, dolazi do razrešenja nastalog spora, međutim ukoliko obostrano prihvatljivo rešenje nije nađeno, a na osnovu prikupljenih informacija se proceni da je moguće mirno rešenje spora bilo koja od zainteresovanih strana, a i sama NBS, mogu predložiti posredovanje odnosno medijaciju.\nPosredovanje je alternativni način rešavanja spora gde se zainteresovanim stranama omogućava da mirnim putem reše nastali problem uz pomoć treće, neutralne osobe, posrednika/medijatora (lice sa odgovarajućom licencom NBS) koji im pomaže da bolje sagledaju prirodu samog spora koji imaju, njihove međusobne interese, i lakše u komunikaciji dođu do prihvatljivog rešenja, pri čemu on ne donosi odluke u ime zainteresovanih strana jer je odluka o prihvatanju sporazumnog rešenja isključivo na strankama, učesnicama medijacije. Svako dogovoreno rešenje, pored toga što je zadovoljilo interese strana u sporu, mora uvek da bude i u skladu sa zakonom, odnosno mora biti u skladu sa javnim poretkom, prinudnim propisima i dobrom poslovnom praksom, o čemu takođe posrednik vodi računa. Osnovne prednosti posredovanja su dobrovoljnost, neformalnost, jednostavnost, veća efikasnost, delotvornost i znatno niža cena u odnosu sa sudski postupak.\nPostupak posredovanja se sprovodi isključivo uz saglasnost zainteresovanih strana i samo sporvođenje postupka je besplatno, ne računajući troškove koje strane imaju zbog samog dolaska na postupak medijacije.(transportni, smeštajni troškovi i sl.) Posredovanje se vrši u prostorijama NBS Nemanjina br.17, Beograd, pri čemu se stranke pismenim putem obaveštavaju o tačnom mestu, danu i času održavanje medijacije.\nPostupak posredovanja se može završiti poravnanjem - kada su suprostavljene strane pronašle obostrano prihvatljivo rešenje, obustavom - kada je postupak prekinut saglasnošću učesnika jer se nije došlo do prihvatljivog rešenja, kao i odustajanjem od postupka onoga ko je je bio predlagač medijacije. Naravno, u slučaju da se nije pronašlo prihvatljivo rešenje strana koja se smatra oštećenom uvek ima mogućnost da zaštitu svojih prava i interesa potraži u redovnom sudskom procesu.\nSve dodatne informacije mogu se dobiti preko Infomartivnog centra NBS na besplatan broj 0800 111110.


Španija: Socijalisti vode pred izbore, ali nemaju većinu\nTanjug 28. oktobra 2019. 12:19\nMADRID – Španski Socijalisti vode pred izbore koji treba da budu održani 10. novembra, ali čini se malo verovatnim da će stranka vršioca dužnosti premijera Pedra Sančesa osvojiti parlamentarnu većinu, pokazala je danas anketa GAD3 za list „ABC“.\nSocijalisti će izgubiti pet mesta u parlamentu, a niti levičarske ili desničarske stranke neće osvojiti većinu glasova, preneo je Rojters.\nSocijalisti i Unidas Podemos mogli bi da osvoje 155 mesta, a Pedru Sančesu bi bili potrebni separatisti i nacionalisti da bi postigao većinu u trenutku porasta tenzija u Kataloniji.\nStranke desnice, uključujući krajnje desničarsku stranku Voks, čija je podrška birača skočila na 13,5 procenata, dobila bi 160 mesta ukupno, što je 11 više nego u aprilu.\nGAD3 je napravio istraživanje između 21. i 24. oktobra usred protesta održanih u Kataloniji nakon izricanja zatvorskih kazni separatističkim liderima i pred ekshumaciju bivšeg diktaora Fransiska Franka.\nNajnovije ankete u dnevnicima „Mundo“ i „Rason“ pokazuju sa se nakon ekshumacije Franka stranka podrška sranki Voks povećala i da će ona postati treća po veličini stranka, sa 41 od 350 mesta u španskom parlamentu.\nIstraživanje GAD3 pokazalo je i da će konzervativna Narodna partija osvojiti 100 poslaničkih mesta, što je za 34 više nego na prethodnim izborima, dok će Suidadanos osvojiti 17 mesta, što je 40 manje nego na izborima u aprilu.\nLevičarska partija Unidas Podemos će izgubiti osam poslaničkih mesta, dok će nova stranka Mas pais dobiti tri poslanička mesta, pokazuje istraživanje.\nProtest klimatskih aktivista u Londonu\nOrban: Sa 4 miliona vakcinisanih, otvorićemo brojne…\nViše od 100 povredjenih u noćnim sukobima Palestinaca i…\nCDC istražuje krvne ugruške nakon Džansen vakcine


Vesti online / Scena / Rijaliti / Jutarnja akcija ispod pokrivača: Vojke i Sara se prepustili strastima\nIako obično negde pred zoru svi zadrugari uglavnom odluče da spavaju, ovo jutro je bilo posebno. Da li zato što su navikli ranije da ustaju dok je radila fabrika ili je nešto drugo u pitanju, nije poznato, ali učesnici najgledanijeg rijalitija na ovim prostorima nisu mogli oka da sklope. Među njima su bili i Vojke i Sara.\nJorgan krije tajnu šta su radili Vojke i Sara\nNjima se izgleda nije spavalo pa su odlučili da, kad su već budni, to vreme iskoriste na najbolji mogući način. Oni su sve vreme bili pokriveni jorganom, te nije baš moglo da se nasluti šta rade, ali definitivno nisu bili mirni.\nKako je to jutarnja akcija između njih dvoje izgledala, pogledajte u snimku ispod:


Mornar ipak nastavlja takmičenje u Evropi – Sjever Crne Gore\nMornar ipak nastavlja takmičenje u Evropi\nDo promjene je došlo u posljednjem trenutku, jer su dva tima iz FIBA Lige šampiona odlučila da ne učestvuju u osmini finala FIBA Eurokupa. Radi se o ekipama koje su zauzele peto i šesto mjesto u grupama – u pitanju se Estudijantes i Šalon.\n„Španci i Francuzi su takav ugovor potpisali sa FIBA jer nijesu bili zainteresovani za takmičenje u FIBA Kupu Evrope. S obzirom da nijesu obezbedili plasman u osminu finala elitnog takmičenja u organizaciji FIBA otvorila su se dva mesta i mi smo se našli na spisku ekipa koje nastavljaju takmičenje u Evropi“, rekao je, za Sport Klub, trener Mornara Đorđije Pavićević.\n„Trebalo bi da budemo srećni zbog ovakvog epiloga, ali nam termini odigravanja utakmica nikako ne idu na ruku. Naime, mečevi osmine finala će se poklapati sa završnicom ABA lige, sa finalnim turnirom Kupa sa početkom polufinala ABA lige. Ubitačni ritam se nastavlja a mi nemamo fond igrača koji može da izdrži borbu na dva fronta“, kazao je Pavićević.\nPrevPredhodniInjiges: Pružiti maksimum u mečevima sa Slovačkom i Islandom\nSledećiMarija je vjerovala da može do novog rekordaNext


Prvo priznanje o bliskosti vehabija, politike i policije | Republika Srpska\nNaslovna Bosna i Hercegovina Prvo priznanje o bliskosti vehabija, politike i policije\nPrvo priznanje o bliskosti vehabija, politike i policije\nMinistar unutrašnjih poslova Republike Srpske (MUP RS) Stanislav Čađo rekao je Srni da su se prvi put od policijskih i drugih bezbjednosnih zvaničnika u BiH čule riječi koje potvrđuju i govore o bliskosti određenih ekstremističkih grupa, ovaj put vehabija, sa politikom i policijom, koji u ovoj zemlji sklanjaju oči od tog problema.\nČađo je naglasio da se u borbi protiv terorizma može djelovati isključivo u ambijentu koji karakterišu dvije ključne stvari, a to su postojanje političke volje i određeni zakonodavni okvir, koji daje sasvim dovoljno prostora za odlučniju i energičniju borbu protiv terorizma, što je pitanje htijenja i želje da se to radi.\n„Ono o čemu možemo da razgovaramo, jeste da li je ovo takav nivo prijetnje koji podrazumijeva energičniji obračun sa terorizmom i da na osnovu toga pooštrimo postojeće sankcije, ali i da procijenimo koje to agencije ne vrše svoju funkciju, te da preispitamo njihovu ulogu u svemu tome“, naglasio je Čađo.\nOn je konstatovao da su ovih dana svi u BiH svjedoci namjere da se pod plaštom borbe protiv terorizma ponovo uđe u kreiranje novih zakona i arhitektura unutar bezbjednosnih struktura, što je, kako je naglasio, potpuno besmisleno.\n„Postojeća arhitektura je nešto što svojom formom potpuno može da zadovolji borbu protiv terorizma, ukoliko za nju postoji politička volja. MUP RS je na to svih ovih godina upozoravao, kao i na ogromne probleme, odnosno kao na esencijalne preduslove da se jednog dana sudarimo sa ovim problemom. Plašim se da se još nismo osvijestili ni uz pomoć tog sudara koji se desio u Bugojnu, ali ranije i u Travniku, Mostaru i drugim mjestima. Činjenica je da sve bezbjednosne agencije nisu iskazale visoku spremnost da se suprotstave ovoj pojavi“, rekao je Čađo.\nOn je istakao da u brobi protiv terorizma MUP RS može preduzeti sve što se odnosi na javnu bezbjednost, dodavši da je hendikep nedostatak obavještajno-bezbjednosnih informacija, koje zakonom nisu definisane da budu u nadležnosti MUP-a.\n„Zabrinjava nas da od odgovarajućih bezbjednosnih struktura nemamo informacije koje postoje. To je, u najmanju ruku, neprihvatljivo i govori o načinu na koji te strukture rade svoj posao, ali i o ukupnom ambijentu u ovoj zemlji“, upozorio je Čađo.\nOn je izrazio zabrinutost zbog činjenice da u oblast borbe protiv terorizma ne postoji politička volja, ali postoji spremnost da se i teroristi posmatraju iz etničkog i nekih drugih uglova, koji onemogućavaju da se objektivno procijeni njihova opasnost i prijetnja, te da se u skladu sa tim djeluje.\nPrema njegovom mišljenju, priznanje o konstantnom pokušaju da se umanji značaj terorista upućuje na to da u BiH očigledno postoji jedan doživljaj terorizma kroz floskulu „naši i tuđi teroristi“.\nPredsjedavajući Savjeta ministara Nikola Špirić, direktor Obavještajne službe BiH Almir Džuvo i direktor policije u Federaciji BiH Zlatko Miletić upozorili su da u BiH nema političke volje za borbu protiv terorizma jer radikalne islamske grupe, poput vehabija, direktno štite političari u institucijama ili ih ćutanjem i nedjelovanjem štite kadrovi u pravosuđu i bezbjednosnim službama, kao i Islamska zajednica.\nParlament BiH napravio je skicu realne opasnosti od vehabizma u BiH – 3000 radikalnih sljedbenika, tehnički opremljeni bolje od federalne policije, u entitetu sa 120 000 legalno naoružanih građana i sa procjenom da ih je sedam puta više, odnosno da je svaki treći stanovnik Federacije naoružan.


Odgovor na „kovertu“, pa rad odbora – Sjever Crne Gore\nOdgovor na „kovertu“, pa rad odbora\nDok se ne definiše politički, pravosudni i svaki drugi neophodni odgovor na aferu „koverta“, koja je opravdano ustalasala javnost, nije realno da Odbor za reformu izbornog zakonodavstva počne da radi, kazao je član tog skupštinskog tijela Neđeljko Rudović.\nDa bi inicijativa za zakazivanje vanredne sjednice bila prihvaćena, treba da je potpiše najmanje 27 poslanika\nPredsjednik Kluba poslanika Demokratskog fronta Milutin Đukanović kazao je juče da će taj politički savez potpisati inicijativu Socijaldemokratske partije za sazivanje vanredne sjednice Skupštine o slučaju “Koverat”.\nĐukanović je kazao da je inicijativa SDP-a kucanje na otvorena vrata, te da je DF otvoren i za vanparlamentarno i parlamentarno djelovanje, ali u izjavi Dnevnim novinama nije decidno potvrdio da li to znači da će se taj politički savez vratiti u skupštinske klupe.\nPodsjetimo, poslanik Aleksandar Damjanović kazao je ranije Dnevnim novinama da je u petak formalno upoznat sa inicijativom SDP-a.\n“Što se tiče predloga zaključaka, nema smetnje da ista bude na skupštinskom zasijedanju”, rekao je Damjanović.\nPodršku inicijativi SDP-a zasad je dao i Neđeljko Rudović, a očekuje se i od predsjednika Demosa Miodraga Lekića.\nNa drugoj strani, iz Demokrata su za Radio Crne Gore kazali da neće podržati inicijativu, jer prema riječima generalnog sekretara partije Borisa Bogdanovića, ostaju dosljedni odluci o bojkotu parlamenta.\n“Ovo nije pitanje za one poslanike koji bojkotuju parlament, već za one koji rade u parlamentu, koji su prekinuli bojkot, njih je ukupno 30, a 27 glasova je potrebno za”, rekao je Bogdanović.\nPoslanik Ujedinjene Crne Gore Goran Danilović, koji uz partijskog kolegu Gorana Radonjića, Aleksandra Damjanovića i Anku Vukićević pripada Nezavisnom klubu poslanika, kazao je Dnevnim novinama da još uvijek nijesu imali sjednicu Kluba, te da će, kad je zakažu, donijeti odluku o tome da li će podržati inicijativu SDP-a za sazivanje vanredne sjednice Skupštine.\nPretpostavlja se da će i ovaj Klub poslanika podržati inicijativu SDP, jer je nezavisni poslanik Aleksandar Damjanović već potvrdio učešće u radu vanrednog zasijedanja Skupštine, a Ujedinjena Crna Gora je u nekoliko navrata pružala bezrezervnu podršku inicijativama koje su stizale iz opozicije.\nPredsjednik SDP-a Ranko Krivokapić uputio je u četvrtak pismo opozicionim poslaničkim klubovima u kome je predstavio inicijativu za sazivanje vanredne sjednice Skupštine, na kojoj bi se razmatrali zaključci te partije povodom afere “Koverat”.\nKako je kazao, u toj partiji smatraju da “opozicija ima obavezu da direktno pred licem crnogorske javnosti raspravi sve elemente partijskog ili klanovskog udara na temelje pravne države, koji je, nakon niza dosadašnjih afera, posebno iskazan kroz najnoviju aferu ‘Koverat’ i sve ostalo što ona sobom nosi”.\nDa bi inicijativa za zakazivanje vanredne sjednice bila prihvaćena, treba da je potpiše najmanje 27 poslanika.\nPrevPredhodniOspore li nam Bošnjaci ime, izaći ćemo iz BiH\nSledećiBudućnost nastavila borbu za 2. mjestoNext\nLideri Demokratskog fronta Andrija Mandić i Milan Knežević...\nDržava treba da se uozbilji u odnosu na crkvu, ocijenio...


Gvantanamo - Sputnjik Srbija\nNovoizabrani američki predsednik Donald Tramp ponovio je svoje protivljenje premeštanju zatvorenika iz američkog vojnog zatvora u Gvantanamu u druge zemlje.\nU Srbiju stiže još zatvorenika iz Gvantanama?\nPosle Muhamadija Davlatova i Mansura Ahmada Saada el Dafija, u Srbiju će uskoro biti prebačeno još nekoliko bivših zatvorenika iz Gvantanama, saznaje Politika.\nDvojica pritvorenika iz američkog vojnog zatvora u bazi Gvantanamo na Kubi prebačeni su ovog meseca u Srbiju, a Vašington se zahvalio Srbiji na „velikodušnoj pomoći“ u naporima SAD da zatvore tu pritvornu jedinicu.\nFrancuskoj treba Gvantanamo\nPredsednik francuske istražne komisije koja ispituje prošlogodišnje terorističke napade u Parizu Žorže Feneš pozvao je na izgradnju zatvora u Francuskoj sličnog zloglasnoj američkoj pritvornoj jedinici u zalivu Gvantanamo na Kubi.\nU Saudijsku Arabiju prebačeno devet zarobljenika Gvantanama\nSjedinjene Američke Države su prebacile u Saudijsku Arabiju devetoricu zatvorenika Gvantanama, smanjivši broj ljudi u ovom zatvoru na 80, saopštio je Pentagon u subotu.


Deloitte: 60 odsto kompanija tek “hvata korak” sa rastućim pretnjama po sigurnost | PC Press\nDeloitte: 60 odsto kompanija tek “hvata korak” sa rastućim pretnjama po sigurnost\n15. juni 2009. 7. avgust 2017. PC Press\nTrećina kompanija u sektoru tehnologije, medija i telekomunikacija (TMT) značajno je smanjila svoja ulaganja u informacijsku sigurnost, a čak 60 odsto tek “hvata korak” sa rastućim pretnjama po sigurnost. S druge strane, čak 41 odsto kompanija u proteklih godinu dana je doživelo interno kršenje informacione sigurnosti, ističe treće globalno istraživanje o sigurnosti u TMT kompanijama konsultantsko-revizorske kompanije Dilojt (Deloitte).\nOvogodišnji rezultati pokazuju da nivo sigurnosti značajno zaostaje za prošlogodišnjim, što može imati negativne posledice po poslovanje. Kompanije koje trenutno ne ulažu dovoljno u sigurnost mogle bi da postanu ranjive pred rastućim pretnjama – sve sofisticiranijim informatičkim napadima i novim tehnologijama. Širenje digitalne imovine trebalo bi da motiviše kompanije da značajniji deo ukupnog IT budžeta alociraju u sigurnost. Međutim, samo mali deo (6 odsto) ispitanika obuhvaćenih istraživanjem posvećuje oko 7 odsto ukupnog budžeta za IT sigurnost. Reč je o značajnom smanjenju u odnosu na prošlu godinu, kad je takav udeo izdvajalo čak 36 odsto kompanija. Dilojtovo istraživanje ističe da pad ulaganja u sigurnost usporava prihvatanje novih sigurnosnih tehnologija. Kompanije se danas radije koncentrišu na optimizaciju već postojećih rešenja nego da investiraju u najsavremeniju tehnologiju od koje će imati koristi tek tokom očekivanog ekonomskog oporavka.\nIako društvene mreže na internetu i blogovi mogu biti korisni alati, oni povećavaju opasnost po internu sigurnost kompanija. Čak 80 odsto ispitanika smatra da je njihova kompanija podložnija narušavanju informacione sigurnosti zbog korištenja Weba 2.0, ali i tehnologija kao što su pretexting i phishing. Dalje, generacijske razlike znatno utiču i na percepciju privatnosti. Mlađe generacije rado razmjenjuju razne vrste podataka, čime mogu odati osetljive informacije o vlastitoj kompaniji. Zbog toga se danas svega 28 odsto ispitanika smatra “vrlo sigurnim” u vezi internih pretnji po informacionu sigurnost, za razliku od prošlogodišnjih 51 odsto.\nKompanije u TMT sektoru suočene su i sa porastom regulatornih zahteva u vezi informacione sigurnosti, čije nepoštovanje može kompaniju skupo stajati. Međutim, 67 odsto ispitanika smatra da su regulatorni sigurnosni zahtevi tek “donekle efikasni” pa da i dalje nedostaje podrška višeg menadžmenta u njihovom sprovođenju.\nIstraživanje možete videti na http://www.deloitte.com/dtt/research/0,1015,cid%253D266280,00.html\nIzvor: Deloitte d.o.o.\nTagovi: Internet, Istraživanje, Telekom\n← Nehalem Extreme u minijaturnom kućištu\nEnterprise Vault proglašen za vodeći proizvod za arhiviranje od strane Gartner-a, 6-tu godinu za redom! →


Vlada Srpske izdvojila više od 400 miliona KM za projekte u Bijeljini (FOTO/VIDEO)\n20/06/2021 | 13:24 ⇒ 20:03 | Autor: RTRS\nPredsjednica Republike Srpske Željka Cvijanović, srpski član i predsjedavajući Predsjedništva BiH Milorad Dodik i predsjednik Vlade Srpske Radovan Višković sastali su se danas Bijeljini sa rukovodstvom grada.\nBijeljina - sastanakFoto: RTRS\nPredsjednica Srpske je istakla da nema uspjeha i razvoja bez dobre saradnje lokalnih i republičkih vlasti.\nOna je naglasila da je Vlada Republike Srpske do sada u strateške projekte u Bijeljini izdvojila više od 400 miliona KM i da će realizacija dogovorenih projekata biti nastavljena.\nPredsjednica Cvijanović je navela da je na sastanku bilo riječi o projektu auto-puta od Bijeljine do Rače, rekavši da se puno ulaže projekte vodoprivrede, poljoprivredi, Drinski nasip, ali da je neophodno da Gradska uprava završi svoje obaveze da bi republičke vlasti mogle dalje da reaguju.\n- Svako treba da radi svoj dio posla i da uz dobru saradnju dođemo do realizacije projekata - rekla je Cvijanović, ocijenivši da Bijeljina ima dobru budućost, kao i Republika Srpska, te da su rezultati pokazali da je Republika iz krize izašla ojačana i da se stvaraju dobre pretpostravke za privredu.\nPremijer Srpske je poručio je da će Vlada i dalje pomagati Bijeljinu i građane ovog grada.\nPredsjednik Vlade Radovan Višković poručio da će Vlada i dalje pomagati Bijeljinu i građane ovog grada. Vlada Republike Srpske ne gleda političku pripadnost i odnosiće se prema građanima Semberije odgovorno, kao što je to radila i do sada. pic.twitter.com/w2SiFc4J7z\n— Vlada Republike Srpske (@Vlada_Srpske) June 20, 2021\n- Vlada Republike Srpske ne gleda političku pripadnost i odosiće se prema građanima Semberije odgovorno, kao što je to radila i do sada - rekao je Višković.\nDodao je da su dogovoreni projekti u Bijeljini u fazi realizacije, ističući da je eksproprijacija trase auto-puta od Rače prema Bijeljine završena u 95 odsto.\nPredsjednik Vlade Radovan Višković - Svi dogovoreni projekti u Bijeljini su u fazi realizacije. Eksproprijacija trase autoputa od Rače prema Bijeljini završena je 95 odsto. Kada je riječ o Drinskom nasipu, moraće da se ide na javni interes i plan parcelacije, jer postoji blokada. pic.twitter.com/H8MqsMWGIG\nDodik je istakao je da je republička vlast voljna da podstiče projekte i da će svi koje su ranije dogovarani biti realizovani.\n- Nijedan od projekata nije zaustavljen i sve funckioniše kako to predviđa Ustav i zakon - rekao je Dodik.\nU Bijeljini je u toku sastanak najvišeg rukovodstva Republike Srpske sa rukovodstvim Grada Bijeljina. pic.twitter.com/xCB6O4NZgL\nGradonačelnik Bijeljine rekao je da je na sastanku pokrenut veliki broj tema, od kojih su neke, kako je naveo, manje, a neke više bolne.\nPredsjednik Skupštine grada Bijeljina Aleksandar Đurđević zahvalio je najvišim zvaničnicima Republike Srpske na posjeti, poručivši da su na taj način učinili čast toj lokalnoj zajednici koja će se u budućnosti, kao i do sada u punom kapacitetu staviti u funkciju realizacije svih dogovorenih i budućih projekata.\nSastanku u zgradi Gradske uprave prisustvovali su i ministarka finansija Srpske Zora Vidović, ministar poljoprivrede, šumarstva i vodoprivrede Boris Pašalić i ministar saobraćaja i veza Nedeljko Ćorić.\nNakon sastanka sa rukovodstvom grada Bijeljina, Cvijanović i Višković posjetili su bolnicu "Sveti Vračevi" i Dom zdravlja u Bijeljini.\nStotine miliona KM uložene u zdravstvo (FOTO) #RTRS #RTRSvijesti https://t.co/vYZAuDA469\nCvijanović, Dodik i Višković posjetili su i poljoprivredno domaćinstvo Mihajlović u selu Donje Crnjelovo.


Huawei oprema početkom oktobra stiže u Kragujevac : 2 miliona dinara za Data centar - iKragujevac\nHuawei oprema početkom oktobra stiže u Kragujevac : 2 miliona dinara za Data centar\npetak, 27 septembar 2019 13:37\nHuawei oprema, vrednosti dva miliona dolara, koju je Narodna Republika Kina donirala Kragujevcu za Gradski data centar stigla je na carinu, rekao je Danilo Savić, član Gradskog veća za informacione i komunikacione tehnologije, elektronsku upravu i Pametan grad.\nDo kraja meseca ili početkom oktobra, nakon carinjenja očekuje se da oprema stigne u Kragujevac i odmah krećemo sa implementacijom i primarnog i recovery sajta. Time se postavljaju temelji u digitalizaciji grada Kragujevca što predstavlja osnovu za razvoj Pametnog grada. Lokalna samouprava će imati svoj data centar za smeštaj opreme i podataka po najvišim svetskim tehničkim i bezbednosnim standardima.\nU primarnom Data centru na jednom mestu biće smešteni i čuvani podaci svih građana Kragujevca, gradske uprave, svih javnih preduzeća i ustanova koje su u nadležnosti grada, a sve to obezbediće sistemsku i bržu izgradnju informacionih sistema elektronske uprave, efikasnije povezivanje različitih baza podataka i razvoj različitih usluga. To znači da će se stvoriti infrastruktura za smeštanje velikih podataka koje ćemo moći da koristimo za razvoj veštačke inteligencije i razvoj pametnog grada radi bezbednijeg i kvalitetnijeg života građana, dodao je on.


Daily Archives: 30. септембра 2019.\nPODRŽITE RUKOMETAŠE VOJVODINE PROTIV UKRAJINSKOG MOTORA\nKo voli rukomet danas treba da bude u hali sportova na Slanoj bari, jer rukometaši Vojvodine dočekuju ukrajinskog prvaka ekipu Motora iz Zaporožja, u 4. kolu SEHA lige. Da se radi o veoma ozbiljnom protivniku, govori i njihov dosadašnji rezultat\nPOČINjU JESENjI SAJMOVI U NOVOM SADU\nMeđunarodni sajmovi LORIST počinju Sajmоm lova i ribolova i Sajmоm ekologije 2. oktobra, dok Sajam turizma i Sajam sporta publiku dočekuju od četvrtka, 3. oktobra. Zemlja partner je Mađarska, Generalni sponzor je Generali Osiguranje Srbija. Nastupiće više od 500 izlagača koji\nZAVRŠEN KALEIDOSKOP KULTURE\nOtkrivanjem skulpture na platou kulturne stanice Svilara završen je ovogodišnji „Kaleidoskop kulture“. Postavljanjem umetničkog dela koje su isklesali umetnici iz tri Evropske prestonice kulture: Novog Sada, Rijeke i Temišvara, ideja je da se dodatno podstakne stvaranje novog kulturnog kvarta u jednom od najstarijih\nKO STIŽE NA OKTOBARSKI GREEN LOVE FEST\nNakon nezaboravne avgustovske žurke koja je oduševila 4000 posetilaca, Green Love festival nastavlja u istom ritmu! U godini kada obeležavaju veliki jubilej, organizatori su se pobrinuli da verni rejveri uživaju u još jednoj vanserijskoj oktobarskoj žurci. Naredne sedmice, 11. i\nDETELINARA I AVIJACIJA U UTORAK BEZ TOPLE VODE\nIz „Novosadske toplane“ obaveštavaju da u utorak, 1. oktobra, od 10 sati, zbog sanacije havarije na vrelovodnoj mreži na uglu ulica Ilije Birčanina i Kopernikove, neće biti tople potrošne vode za objekte na: – Novoj Detelinari; – Staroj Detelinari; –\nIz „Novosadske toplane“ obaveštavaju da je došlo do nepredviđenih okolnosti u toku izvođenja radova na rekonstrukciji Toplane „Jug“, došlo je do prekidau isporuci toplotne energije za pripremu tople potrošne vode za toplotno područje pomenute toplane. Normalizacija u isporuci očekuje se danas\nMUZIČKI MOST IZMEĐU DVE PRESTONICE KULTURE VEČERAS PRED NOVOSAĐANIMA\nMostovi su simbol Novog Sada, ali i deo programske platforme evropske prestonice kultue. Večeras u Novom Sadu bićete svedoci spajanja mostova između dve prestonice kulture, Temišvara i našeg grada. Koncert „Evropski muzički mostovi“, koji će predstaviti muzičko nasleđe Srbije i


Naslovnica DRUŠTVO Mrkonjić Grad: Podjela vaučera porodicama sa troje i više djece\nNačelnik opštine Mrkonjić Grad Divna Aničić podijelila je danas za tri porodice sa troje i više djece vaučere u vrijednosti od po 100 KM koje mogu potrošiti do kraja godine u knjižarama, buticima i prodavnicama obuće.\nAničićeva je navela da je riječ o realizaciji projekta “Moja porodica tri plus”, koji podrazumijeva finansijsku podršku višečlanim porodicama, a ujedno i pomoć poslodavcima čiji je rad bio ugrožen usljed epidemije virusa korona.\n– Imamo još 280 porodica koje su se prijavile da iskoriste ovo pravo i pozivamo ih da dođu i preuzmu svoje vaučere. Njihova je obaveza da uz taj vaučer potroše još svojih stotinu KM. Potpisali smo ugovore o saradnji sa zainteresovanim poslodavcima za ovaj vid pomoći. Željeli smo da taj novac bude potrošen na području naše opštine – rekla je Aničićeva novinarima.\nLjiljana Bjelajac, koja ima troje djece, zahvalila je opštini za pomoć, navodeći da im je u ovim vremenima svaka marka dobrodošla.\nPrethodni članakBiciklisti i maratonci stigli u Jajce, sutra nastavljaju put prema Srebrenici\nSljedeći članakDrago Bojić: Od ksenofobije do mizantropije


VODOVOD PODNOSI KRIVIČNU PRIJAVU: Nepoznata osoba odložila otpad kod izvorišta Vuksanlekići – Press Portal\nVODOVOD PODNOSI KRIVIČNU PRIJAVU: Nepoznata osoba odložila otpad kod izvorišta Vuksanlekići\nPreduzeće “Vodovod i kanalizacija” podnijeće krivičnu prijavu protiv jedne osobe zbog deponovanja gomile komunalnog otpada neposredno uz samu ogradu vodoizvorišta Vuksanlekići, saopšteno je iz Glavnog grada.\n“S tim u vezi Vodovod je informisao nadležne inspekcije i podnijeće krivičnu prijavu protiv NN lica, s ciljem da se u najkraćem roku otkriju počinioci ovog nezapamćenog, bezumnog i primitivnog krivičnog djela”, navodi se u saopštenju.\nOvakvi slučajevi necivilizovanog i neodgovornog postupanja, kako su rekli, predstavljaju direktnu prijetnju po zdravlje i živote građana, a posebno uzimajući u obzir trenutno tešku i složenu epidemiološku situaciju izazavanu koronavirusom.\n“Zbog toga insistiramo na hitnoj i efikasnoj reakciji nadležnih organa u otkrivanju vinovnika ovog krivičnog djela. Podsjećamo da se vodom iz izvorišta Vuksanlekići snabdijevaju domaćinstva iz Tuzi i jednog dijela Zete”, zaključuje se u saopštenju.


Ovo je treće vanredno stanje u Srbiji od 1999. godine. Bombardovanje, pa ubistvo premijera Zorana Đinđića i "Sablja". Policija, vojska, bezbednosne službe su angažovane 100 posto, policijski čas je uveden i to dovodi do smanjenja klasičnog kriminala - krađa, razbojništava, ubistava... Obični ljudi se osećaju zaštićenije. U sadašnjoj situaciji, kada je više od 90 odsto stanovništva u svojim domovima, nema provala, razbojništva u stanovima. Doduše i dalje ima lopova koji će, uprkos policijskom času obiti neku prodavnicu ili poslovni prostor - navodi sagovornik "Blica" blizak bezbednosnim službama.\nHAPŠENJE U ZEMUNU Policija uhapsila muškarca koji je na ulici preprodavao 6.000 ZAŠTITNIH MASKI\nPreprodavci zaštitnih maski osuđeni po hitnom postupku, hapšenje i zbog kršenja mera\n- Mogu da nasednu na prevaru pa da ostanu bez para na računu. Druga stvar je što prevaranti takođe koriste situaciju, normalan strah od zaraze i oboljenja, pa nude medicinsku opremu preko interneta i građani mogu da im plate rukavice i maske koje nikada neće dobiti. Mogu da nasednu i da od prevaranata kupe lažni test za kućno testiranje na virus ili neki preventivni lek koji inače ne postoji - navodi naš izvor.\nMASKE PRODAVALI 15 PUTA SKUPLJE Uhapšeni obesni preprodavci iz Beograda, određen im pritvor i zabrana napuštanja stana\n- Sve to je sada teško moguće. A niko ne želi da riskira da noću nadgleda buduću žrtvu i zbog kršenja policijskog časa završi u pritvoru - navodi naš sagovornik.\nNaš izvor izražava bojazan da u narednom periodu može doći do povećanja porodičnog nasilja upravo zbog zatvorenosti ljudi i činjenice da su sada usmereni samo ka svojim ukućanima. Da bi se to sprečilo, jedino što možemo, savetuje on, jeste da budemo tolerantniji prema najbližima.\nHAPŠENJE U VRANJU Vlasnici kafića primili više od 50 gostiju, pa završili iza rešetaka\nKORONA "UMIRILA" I NAJJAČE KLANOVE Krvavi obračuni na "tajm-autu"! Stupce hronike preuzeli SAJBER-KRIMINALCI\nŽENE OGREZLE U KRIMINAL Jedna vodila italijansku bandu, druga povezana sa svirepim ubistvima: Neke od najtežih zločina u 2019. godini počinile su DAME


OBUSTAVA RADA HE „PERUĆICA“ DO 5. SEPTEMBRA - MontEnergija\nHome Energetska efikasnost\tOBUSTAVA RADA HE „PERUĆICA“ DO 5. SEPTEMBRA\nby korisnik1 31/07/2020\nRedovni godišnji remont HE „Perućica“ ove godine počeće 3. avgusta, a potpuna obustava rada u elektrani potrajaće do 5. septembra tekuće godine. Pored redovnih i uobičajenih remontnih radova na opremi i postrojenjima te dovodnom sistemu HE „Perućica“ ove godine biće odrađene, između ostalog, i dvije značajnije investicije i to: zamjena dva blok-transformatora vrijednosti oko 900 hiljada eura, kao i revitalizacija generatora G3 i G6 u iznosu od milion evra.\nOve aktivnosti se odrađuju u sklopu Ugovora zamjene 5 blok-transformatora i revitalizacije svih 7 generatora u HE „Perućica“. Ukupne vrijednosti ovih investicija su vrijednosti blizu 6 miliona eura, a očekuje se da Ugovor bude realizovan do 1. oktobra 2021. godine.\nUzimajući u obzir bezbjednost građana, upozoravaju javnost, prije svega stanovnike naselja koja gravitiraju hidroneergetskom sistemu „Perućica“, na moguće opasnosti i mole ih da ne izvode bilo kakve aktivnosti u vrijeme pražnjenja i punjenja dovodnih sistema HE „Perućica“.\nDANSKA GRADI VJEŠTAČKO OSTRVO ZA ZELENU ENERGIJU\nGUBICI NA ELEKTRODISTRIBUTIVNOJ MREŽI U CRNOJ GORI, NIKAD...\nHRVATSKA NAMJERAVA DA DO 2030. UVEĆA UDIO...\nBEČ DO KRAJA 2019. DOBIJA ULICU SA...


Evropski komesar za ukidanje vanrednih graničnih kontrola u Šengenu - Vijesti.me\n"IZBJEGLIČKA KRIZA PROLAZI"\nEvropski komesar za ukidanje vanrednih graničnih kontrola u Šengenu\n"Vjerujem da je vrijeme da se vratimo na normalno funkcionisanje Šengena", rekao je evropski komesar\nKomesar Evropske unije za migracije Dimitris Avramopulos izjavio je danas da ne treba produžiti vanredne kontrole na granicama unutar šengenske zone jer izbjeglička kriza prolazi.\nEU je ranije dozvolila članicama Šengena Austriji, Danskoj, Njemačkoj i Švedskoj, kao i Norveškoj koja nije u EU, da uvedu provjere na svojim granicama iz bezbjednosnih razloga.\nAvramopulos je rekao da su provjere bile opravdane, ali da razlozi zbog kojih su uvedene više ne postoje.\n"Vjerujem da je vrijeme da se vratimo na normalno funkcionisanje Šengena", rekao je evropski komesar novinarima.\nAvramopulos je ocijenio da sporazum EU i Turske o smanjenju broja ilegalnih migranata dobro funkcioniše i da je prošlog mjeseca iz Turske u Grčku došlo 81 odsto manje migranata u odnosu na avgust 2016.\n"Tokom protekle dvije godine radili smo u kriznom režimu, sada je trenutak da izađemo iz krize", rekao je Avramopulos.\nSistematske provjere su zabranjene unutar zone Šengena, u kojoj se primjenjuje bezvizni režim putovanja. Vanredne kontrole su, međutim, uvedene u maju 2016, godinu dana pošto je u Evropu došlo oko milion migranata, i od tada su dva puta produžavane.\nTo pitanje je postalo jedna od glavnih tema izborne kampanje u Njemačkoj, a kancelarka Angela Merkel se snažno zalaže za produženje kontrola i poslije 11. novembra, kada ističe važenje tih mjera.


Činilo se da slede bolji dani nakon ubedljive pobede nad Osasunom proteklog vikenda, ali su se vratili na staro Katalonci.\nKapiten Barse bio je prilično agilan, ali mu to nije pomoglo da dođe do pogotka na ovom duelu.\nSamo četiri puta ove godine u Primeri kada je igrač uputio više od deset udaraca nije postigao i gol, a u svih četiri navrata to je bio upravo Mesi.\nProtiv Valensije je šutirao 11 puta bez pogotka, protiv Levantea, Alavesa i sada Kadiza po deset te Argentinac niže negativan rekord.\nDomaća ekipa je povela preko Himeneza što je bio jedini gol u prvom poluvremenu, da bi Alkala autogolom sredinom drugog pogurao Barselonu i izjednačio.\nČovek odluke bio je prekaljeni Alvaro Negredo koji je Kataloncima presudio u 63. minutu.\nBilbao - Selta\t0:2 (0:0)\nLevante - Hetafe\t3:0 (2:0)\nSevilja - Real\t0:1 (0:0)\nAtletiko - Valjadolid\t2:0 (0:0)\nKadiz - Barselona\t2:1 (1:0)\nGranada - Ueska\t14\nOsasuna - Betis\t16.15\nViljareal - Elče\t18.30\nAlaves - Sosijedad\t21\nEibar - Valensija\t21\nAtletiko\t10\t8\t2\t0\t21:2\t26\nSosijedad\t11\t7\t3\t1\t22:5\t24\nReal\t11\t6\t2\t3\t17:12\t20\nViljareal\t11\t5\t5\t1\t15:11\t20\nKadiz\t12\t5\t3\t4\t11:13\t18\nSevilja\t10\t5\t1\t4\t12:9\t16\nBarselona\t10\t4\t2\t4\t20:11\t14\nGranada\t10\t4\t2\t4\t11:17\t14\nBilbao\t11\t4\t1\t6\t12:12\t13\nElče\t9\t3\t4\t2\t9:10\t13\nEibar\t11\t3\t4\t4\t8:9\t13\nAlaves\t11\t3\t4\t4\t11:13\t13\nHetafe\t11\t3\t4\t4\t9:13\t13\nSelta\t12\t3\t4\t5\t13:20\t13\nValensija\t11\t3\t3\t5\t17:17\t12\nBetis\t11\t4\t0\t7\t12:23\t12\nLevante\t11\t2\t5\t4\t13:15\t11\nOsasuna\t10\t3\t2\t5\t8:13\t11\nValjadolid\t12\t2\t4\t7\t11:18\t10\nUeska\t11\t0\t7\t4\t8:17\t7


EU četiri zakona vezano za cirkularnu ekonomiju - ecofeminizam\nEU četiri zakona vezano za cirkularnu ekonomiju\napr 26, 2018 Agencija za zaštitu životne sredine, cirkularna ekonomija, otpad, reciklaža, Sepa\nPoslanici Evropskog parlamenta su 18. aprila usvojili paket od četiri Zakona vezan za Cirkularnu ekonomiju, kojim se utvrđuju novi pravno obavezujući ciljevi i rokovi za reciklažu otpada i granične količine otpada koji smeju da se odlažu na deponije. Ove zakone treba još da odobri Savet mini-stara EU, pre nego što stupe na snagu.\nUpravljanje otpadom na efikasniji način je prvi korak ka kružnoj ekonomiji, u kojoj je neophodno da se svi proizvodi i materijali recikliraju ili koriste više puta.\nPredviđeno ja da do 2030 godine, sva proizvedena plastika bude 100% reciklabilna. Do tada će se raditi na uvećanju udela na tržištu plastike sa osobinama biorazgradivosti.\nNovo zakonodavstvo EU predviđa viši stepen korišćenja ekonomskih instrumenata i drugih mera u cilju podrške što efikasnijem upravljanju otpadom u skladu sa hijerarhijom otpada. Proizvođači imaju važnu ulogu u ovoj tranziciji kroz proširene programe šema odgovornosti proizvođača – što znači da je odgovornost proizvođača za proizvod proširena na postpotrošačku fazu životnog ciklusa proizvoda. Novi zahtevi o produženim zahtevima proizvođača će dovesti do boljih performansi upravljanja otpadom primenom navedenih šema. Za sve vrste ambalaže do 2025. godine mora biti uspostavljena obavezna proširena šema odgovornosti proizvođača.\n1. boljeg razumevanja razvoja različitih elemenata Cirkularne ekonomije tokom vremena,\n2. uspostavljanja jedinstvenog sistema indikatora uspeha u državama članicama,\n3. ocenu adekvatnosti preduzetih mera.\n• Finansiranje u iznosu od preko 650 miliona evra u okviru programa Horizon2020 i 5,5 milijardi evra u okviru strukturnih fondova;\n• Razvoj standarda kvaliteta sekundarnih sirovina radi povećanja poverenja operatora na jedinstvenom tržištu;\n• Mere u Planu rada za Ekodizajn za promovisanje što veće mogućnosti opravke otpadnih proizvoda, povećanja njihove izdržljivosti i mogućnosti što većeg stepena reciklaže, uz povećanje energetske efikasnosti tih proizvoda;\n• Revidirana Uredba o đubrivima, kako bi se olakšalo prepoznavanje organskih đubriva, kao i đubriva na bazi otpada na jedinstvenom EU tržištu i podržala uloga bioloških hraniva;\n• Strategija plastike u Cirkularnoj ekonomiji, koja se bavi pitanjima reciklabilnosti, biorazgradljivosti, prisustvom opasnih materija u plastici sa ciljem dostizanja ciljeva održivog razvoja uz značajno smanjenje količine otpada koja završava u morima;\n• Niz drugih aktivnosti u ponovnom korišćenju vode uključujući zakonodavni predlog o minimalnim zahtevima za ponovno korišćenje otpadnih voda.


Zavarivač bi mogao graditi most na Savi kod Svilaja – Viadukt želi saradnju sa kompanijom iz Vranja - M-Kvadrat\nZavarivač bi mogao graditi most na Savi kod Svilaja – Viadukt želi saradnju sa kompanijom iz Vranja\nPredstavnici zagrebačke građevinske firme Viadukt obišli su pogone Zavarivača u Vranju u Srbiji kako bi se upoznali sa kapacitetima ovog preduzeća radi mogućeg angažovanja na poslu vrijednom oko 20 miliona eura.\nInvestitor je izrazio zainteresovanost za fazno ulaganje u Zavarivač kroz modernizaciju opreme i radnog angažovanja kvalifikovanog kadra za potrebe izgradnje mosta preko Save kod Svilaja, između Hrvatske i Bosne i Hercegovina, sa oko 5.000 tona metalne konstrukcije.\n– Želimo da zaposlimo što veći broj ljudi kako bi osigurali da taj odgovoran posao može biti izveden u inostranstvu – kaže Veselin Sjekloća, predstavnik firme Viadukt.\nFirma iz Zagreba želi da sa firmom Zavarivač učestvuje ubuduće kroz partnerski odnos koji osim izgradnje mostova obuhvata i rekonstrukciju rafinerija i rad na saobraćajnim poslovima u Rusiji, ali i projekte na Bliskom istoku i Kamerunu.\nZbog nagomilanih problema prethodnih godina koji opterećuju firmu sa dugom tradicijom trenutno se radi na pronalaženju koncepta ili biznis modela za rad i angažovanje.\n– Planiramo zajedničke stvari u budućnosti. Naravno treba ulaganja i treba staviti firmu na noge, a korist je višestruka, od uvoza nove tehnologije do obezbeđivanja posla za radnike – kaže Joško Nikolić, predsjednik Uprave Viadukta.\n– Ima zainteresovanih ljudi i firmi koji žele da se ovdje rade veliki poslovi. Nadam se sklapanju ugovora o zajedničkoj saradnji ili zakupu, a možda i kupovini firme nakon stečaja tako da se ova oblast nastavi u Vranju, da bude firma za ugled, možda ne u obimu kao ranije ali svakako respektabilna firma za Evropu – mišljenja je Branislav Popović, generalni direktor Zavarivača.\nMoguće uvođenje stečaja i rješavanje imovinskih pitanja u Zavarivaču, neće uticati na nove poslove koji budu dogovoreni, jer će isti ljudi biti na različite načine angažovani na novim poslovima, naglašava Popović.\nPrethodni članakPočinje izgradnja dionice auto-puta Surčin-Obrenovac\nNaredni članakZrenjanin dobija novi park nakon više od 50 godina


Zadužena Grčka želi da postane solarna elektrana Evrope -Grejanje.com\nGrčka je predstavila obiman plan razvoja solarne energetike, koji bi trebalo da joj omogući da do sredine ovog veka postane vodeći proizvođač i izvoznik solarne energije u Evropi.\n"Projekat Helios", za koji Grčka treba u inostranstvu da nabavi 20 milijardi evra, prezentovao je na energetskoj konferenciji u Hamburgu grčki ministar energetike Jorgos Papakonstantinu.\nProjekat predviđa da se do 2020. godine snaga fotovoltaičkih elektrana u Grčkoj poveća na 2,2 gigavata, sa sadašnjih skromnih 206 megavata. Do sredine veka snaga treba da dostigne deset gigavata, navelo je ministarstvo energetike.\n"Grčka ima 300 sunčanih dana godišnje, što je za oko 50 odsto više sunčevog zračenja nego u Nemačkoj, koja je svetski lider u fotovoltaici", rekao je ministar, a prenosi Rojters.\nPlan bi, prema vladi, trebalo da finansiraju strani investitori. Vlada im obećava iznajmljivanje državnog zemljišta neopterećenog administrativnim i pravnim problemima.\nNajveća prepreka razvoju obnovljivih izvora i uopšte poslovanju u Grčkoj je birokratija.


Softverom do potreba pacijenata Softverom do potreba pacijenata – Personal magazin\nSoftverom do potreba pacijenata\nVršački koncern Hemofarm će znatno unaprediti partnerski odnos sa lekarima, farmaceutima i pacijentima, uvođenjem softverske tehnologije u cilju boljeg prepoznavanja njihovih potreba, rekao je danas izvršni potpredsednik koncerna Vladimir Babić.\nTo je rezultat saradnje sa slovenačkom kompanijom SRC SI, koja je osmislila softversku tehnologiju za sva tržišta na kojima koncern posluje, na zapadnom Balkanu, u Rusiji, Africi (…) i Srbiji, rekao je Babić na konferenciji za novinare, povodom potpisivanja ugovora sa tim partnerom.\nNova rešenja treba da budu ugrađena u narednih 18 meseci, čime će lekarima i farmaceutima biti omogućeno da u svakom trenutku dobiju pravovremenu informaciju o aktuelnim terapijskim metodama kao i o potrebama pacijenata za postojećim ili novim lekovima, rečeno je na skupu.\nTime će Hemofarm formirati detaljnu bazu podataka o klijentima i kroz lakšu komunikaciju moći će da sagleda njihove potrebe za edukacijom u usavršavanjem, naglasili su učesnici skupa.\nOni su kazali da je krajnji cilj projekta očuvanje zdravlja stanovništva kroz unapređenje proizvodnje lekova vrhunskog kvaliteta u skladu sa najnovijim trendovima.\nKonferenciji su prisustvovali izvršni direktor kompanije SRC SI Aleš Hvala i direktor predstavništva te kompanije u Srbiji Relja Mirović, kome je povodom potpisivanja i ugovora o sponzorstvu vršačkog košarkaškog kluba “Hemofarm STADA” uručen klupski dres.\nSoftverom do potreba pacijenata was last modified: May 15th, 2008 by Redakcija\nPrva radnja registrovana na osnovu elektronske prijave\nPTT Srbija promovisala platne automate i GPRS terminale


Ne vide se stavke na traci opisane u člancima pomoći - SharePoint\nNe vide se stavke na traci opisane u člancima pomoći\nKada pogledate na traci na lokaciju koja je kreirana pomoću SharePoint tehnologije, možda nećete videti sve ikone ili tekst koji se upućuje u nekim pomoć članaka za opisivanje komandi na traci.\nNa traci je optimizovana za rezoluciju ekrana od 1024 × 786 piksela kada lokacije uvećan na ekranu. Članaka pomoći su napisane pomoću tog podrazumevanu veličinu na traci.\nNa primer, punu dokumentekartica prikazuje sav tekst i ikone.\nKada na traci se prikazuje manja od njene podrazumevanu veličinu, grupa na kartici Dokumenti početi da horizontalno i prikazaće jednu ikonu. Najčešće korišćene komande ili funkcije prikazana su kao Psihoanalitiиari prozor programa punoj veličini.\nNapomena: Kada se ne prikazuje korisnički interfejs (UI) punoj veličini, ikone možda neće biti prikazane istim redosledom kao ranije. Na primer, ikone koje su prikazane u jednom redu može biti prikazane visok tri reda.\nNa primer, grupa Upravljanje je prikazan ispod dok traka je optimalne veličine.\nSledeće prikazuje grupa " Upravljanje " na kartici Dokumenti kada traci umanjena i samo jedan ikona se pojavljuje.\nSledeća slika prikazuje grupa " Upravljanje " kada kliknete na strelicu u okviru Upravljanje ikone.\nStvari koje možete pokušati\nOsim obratite se administratoru u vezi sa funkcija aktivacije i nivoe dozvola, možete da uradite nešto od sledećeg:\nPromena veličine ili povećali (Naslovna stranica preko celog ekrana) lokaciji program.\nViše informacija o komandu ili opciju, postavite pokazivač na ikonu da biste videli ekranske napomene.


Republika / Neće vam se svideti! Ovo su NOVA pravila u restoranima u Beču\nnedelja, 11. 8. 2019.| 03:12\nSve je više restorana u Beču u kojima je moguće rezervisati mesto samo na ograničeno vreme. Naime, u određenim lokalima može se dobiti sto samo na sat i po i to putem takozvanih vremenskih slotova (time slots). Pojedini gosti se čude i negoduju, međutim u Privrednoj komori Beča kažu da im je jasan motiv ugostitelja.\n- Naravno da je cilj da se za stolom tokom večeri promene makar dve različite grupe gostiju - zaključuje Dobak.\nPredstavništvo Grada Beča u Beogradu u saopštenju za medije savetuje da ako se nađete u tom gradu imate na umu da su ranije rezervacije obično vremenski ograničene, a ukoliko želite da sedite duže preporučuje se da izaberete kasniji termin.\nFOTKA OD MILION DOLARA IZ JEFTINOG HOSTELA: Deset jeftinih lokacija savršenih za Instagram\nPutovanja Restoran Austrija Turisti Turizam Beč Restorani Lifestyle Rezervacija\n- utorak, 12. 11. 2019. u 00:47 0\nNekako odmah pomislimo na Džej Lo i Saru Džesiku Parker koja u seriji "Seks i grad“ nosi "Keri" ogrlicu sve do poslednje epizode.\nIshrana bogata alkalnim namirnicama, među kojima je zvezda zeleno lisnato povrće, pomaže u...


Dodik nakon razgovora sa Boreljom: U Srpskoj neće biti migrantskih centara – Zvornik Danas\nNaslovna/izbor urednika/Dodik nakon razgovora sa Boreljom: U Srpskoj neće biti migrantskih centara\nDodik nakon razgovora sa Boreljom: U Srpskoj neće biti migrantskih centara\nRedakcija Send an email 1 sedmica prije\n0 214 1 minut čitanja\n– Na tražanje Borelja razgovarali smo o pitanjima migranata, a njegovo osnovno interesovanje je bilo zašto nije aktiviran prostor nekadašnje fabrike Bira u Bihaću za njihov smještaj. Naveo sam da to nije u nadležnosti Predsjedništva BiH i Republike Srpske, jer se Bira nalazi u Federaciji BiH koja treba da rješava ovo pitanje. Migrantska kriza u BiH je teška i na ivici humanitarne katastrofe i oni koji su nadležni to pitanje moraju da rješavaju – rekao je Dodik i naveo da je preuzeo obavezu da danas razgovara sa gradonačelnikom Bihaća Šuhretom Fazlićem.\n– Borelj jeste tražio, vjerovatno pod uticajem iz Sarajeva, da se migranti rasporede na čitavoj teritoriji BiH, bez obzira na jasan stav Republike Srpske. Rekao sam da Republika Srpska ima pravo na svoj stav o migrantskoj krizi i neće ga mijenjati, odnosno na prostoru Srpske neće biti migrantskih centara. Borelj je instistirao da se pokušaju obezbijediti što humaniji uslovi za smještaj migranata, s čime sam saglasan – pojasnio je Dodik.\n– Veoma je važno ostati pri našoj politici da ne želimo prihvatanje migranata na području Srpske, jer samo takva politika daje rezultate. EU je ohrabrila milione ljudi da krenu ka njoj, a onda su stavili žicu na granicu što govori o odnosu prema migrantima koji su isključivo problem EU, a ne naš. Mi u BiH nismo ostali pasivni, ali glavni problem migranata nije u BiH, nego u EU i ona treba da preuzme potpunu odgovornost za taj problem – poručio je Dodik.\nmigrantski centri milorad dodik republika srpska žozep borelj\nMoskva počela isporuku sistema „es-300“\nNovih 69 osoba u Srpskoj zaraženo virusom korona. U Zvorniku 6


Crna Gora i Rumunija o evrointegracijama\nCrnogorski i rumunski šefovi diplomatija pred sastanak u Podgorici, 4. jul 2013.\nRumunski šef diplomatije, Titus Korlatean Crnoj Gori doneo jasne poruke u vezi sa saradnjom dve zemlje u oblasti evrointegracija i razmene stručnog znanja.\nRumunska vlada želi jaku saradnju sa Crnom Gorom i iskreno će je podržati u evroatlanstkim integracijama, kazao je rumunski ministar vanjskih poslova Titus Korlatean, navodeći da će posebnu saradnju i znanje pružiti u poglavljima 23 i 24.\nRumunski ministar vanjskih poslova Titus Korlatean, koji boravi u zvaničnoj posjeti Crnoj Gori, danas je sa ministrom vanjskih poslova Crne Gore Igorom Lukšićem potpisao Memorandum o razumijevanju između dva ministarstva o saradnji u oblasti evropskih i evroatlantskih integracija, kao i Memorandum o razumijevanju o saradnji dvije diplomatske akademije.\nKorlatean je kazao da je u Podgoricu stigao sa jasnim političkim signalom od rumunske Vlade.\n"Mi želimo veoma jaku saradnju sa Crnom Gorom i veoma podržavamo legitimne ciljeve i interese Crne Gore u evroatlantskim integracijama", rekao je on na konferenciji za novinare.\nKorlatean je naveo da su danas potpisana tri važna sporazuma, i naglasio značaj sporazuma koji se odnosi na razmjenu stručnog znanja i ekspertize u oblasti evropskih integracija.\n"Mi ćemo skoncentrisati posebnu našu podršku, znanje i partnerstvo na poglavlja 23 i 24 koja su veoma važna za evropski put Crne Gore, ali su bila važna i za druge države koje su ulazile u EU", naveo je on.\nPrema njegovim riječima, važna oblast saradnje u evroatlantskim integracijama, posebno je u oblasti odbrane, ali i u privredi, ekonomiji i investicijama.\n"Crna Gora na bilateralnom nivou i u EU i u NATO-u, u Rumuniji ima iskrenog prijatelja i partnera koji će joj pružati podršku", rekao je Korlatean.\nLukšić je kazao da će potpisani memorandumi ojačati saradnju dveju vlada i država u kontekstu snaženja crnogorske evroatlantske perspektive, posebno u oblasti ekonomije.\nOn je naveo da je sa rumunskim kolegom razgovarao o mogućnostima korišćenja iskustva te države u razvoju reformi regionalne, socijalne, ruralne politike u predpristupnom periodu, u cilju pripreme korišćenja strukturnih fondova.\n"Dogovorili smo se i da intenziviramo aktivnosti u cilju potpisivanja više bilateralnih sporazuma u oblasti obrazovanja, zdravstva, kulture, i posebno u oblasti odbrane", kazao je Lukšić.\nPrema njegovim riječima, iskustva Rumunije mogu koristiti Crnoj Gori u borbi za vladavinu prava i protiv organizovanog kriminala.\n"Ocijenili smo da će protokol, koji će uskoro biti finalizovan između ministarrstava pravde i sporazum koji već postoji među tužilačkim institucijama, biti dobar osnov kako bi na praktičan način implementirali obaveze iz akcionih planova", rekao je Lukšić.\nKorlatean je zahvalio Crnoj Gori na pomoći rumunskim državljanima u saobraćajnoj nesreći u kanjonu Platije.


Istraživanje: Za pomirenje na Zapadnom Balkanu potrebna direktnija uloga EU - European Western Balkans\nBEČ – Nastojanje Evropske unije tokom protekle dve decenije da pokrene političko pomirenje na Zapadnom Balkanu razvijanjem regionalne ekonomske integracije ima razočaravajuće rezultate, zaključak je istraživanja Fondacije Bertelsman i Bečkog instituta za međunarodne ekonomske studije, prenosi N1.\nOni su zaključili da je potrebna dublja ekonomska integracija sa EU i direktnija uloga Brisela u rešavanju ustavnih i teritorijalnih sporova.\nU studiji o regionalnoj ekonomskoj saradnji na Zapadnom Balkanu ističe se da bi “novi oblici različite integracije sa EU” bili bolji put ka većem ekonomskom razvoju regiona i unapređenju životnog standarda njegovih građana.\n“Posle dve decenije, jasno je da nisu ispunjene nade EU da će ekonomskom integracijom Zapadnog Balkana pokrenuti političko pomirenje”, navodi se u izveštaju.\nKako su istakli, to nije iznenađujuće, imajući u vidu da mnogi ključni preduslovi za efikasnu regionalnu saradnju nikada nisu postojali na Zapadnom Balkanu.\nUz ocenu da je promena strategije EU na Zapadnom Balkanu uveliko zakasnila, u izveštaju se navodi da je za odlučnije napredovanje u regionalnoj integraciji i prijemu šest zapadnobalkanskih zemalja u EU potrebno da se Brisel mnogo direktnije uključi u rešavanje ustavnih i teritorijalnih sporova u regionu.\n“Ekonomija može da pruži samo deo odgovora. Rešavanje otvorenih ustavnih sporova, sporazumi o teritorijalnim pitanjima i normalizacija odnosa izmedju svih zemalja regiona takođe su centralni preduslovi za efikasnu regionalnu saradnju na Zapadnom Balkanu”, piše u izveštaju gde se ukazuje da “to posebno važi za Srbiju, Kosovo i Bosnu i Hercegovinu”.\nAutori ističu da, imajući u vidu da je Srbija u središtu najupornijih problema, kao i njenu dominantnu poziciju u ekonomskom pogledu, dodajući da Brisel mora da nađe specifično rešenje za tu zemlju, ako želi da region kao celina napreduje u procesu pristupanja EU.\nU izveštaju se navodi da su bilateralni i investicioni sporazumi između zapadnobalkanskih zemalja početkom 2000-ih imali ograničen pozitivan uticaj na regionalnu ekonomsku integraciju, ali da je sporazum CEFTA, koji je stupio na snagu 2007, imao značajnije efekte, povećavajući trgovinu unutar regiona za 37,7 odsto.\n“Malo je verovatno da će dalja regionalna ekonomska integracija sama po sebi pomoći rešavanje ustavnih i teritorijalnih sporova u regionu, niti će značajno povećati nivo razvoja. Potencijalno povećanje ekonomskog rasta kroz veću ekonomsku integraciju šest malih i prilično siromašnih zemalja je neminovno malo”, upozorava se u izveštaj\nBečkog instituta za međunarodne ekonomske studijeCEFTAEUFondacija BertelsmanIstraživanjeRegionalna saradnjaVišegradska grupaZapadni Balkan


Kotor Varoš stiče iskustva o brizi o osobama sa invaliditetom | Moj Kotor Varoš\nHomeKotor VarošKotor Varoš stiče iskustva o brizi o osobama sa invaliditetom\n03/12/2019 Moj Kotor Varoš Kotor Varoš 0\nPredstavnici Centra za porodicu “Kuća radosti” i opštine Kotor Varoš učestvovali su danas na konferencija o temi “Primjeri dobre prakse saradnje organizacija osoba s invaliditetom i lokalnih zajednica u BiH” koja je održana u Sarajevu povodom Međunarodnog dana osoba s invaliditetom.\nCentar za porodicu “Kuća radosti” predstavljala je direktorica Dragica Tepić, a opštinu Kotor Varoš Vidosava Tepić.\n– Zahvaljujemo se Ministarstvu za ljudska prava i izbjeglice BiH, Savjetu osoba sa invaliditetom BiH i predstavnicima UNDP-a koji su prepoznali naš rad kao primer dobre prakse saradnje organizacija osoba sa invaliditetom i lokalne zajednice – rekla je Tepićeva.\nKao primjer dobre prakse predstavili su se i udruženja iz Banjaluke, Bijeljine, Doboja, Ilijaša, Rudog i Kantona Sarajevo.\nCilj skupa je da se dijalogom i primjerima dobre prakse ukaže na značaj saradnje lokalnih zajednica s udruženja koja brinu o osobama s invaliditetom radi unapređenja kvaliteta života njih i njihovih porodica u mjestu u kojem žive.\nKonferenciju je otvorio zamjenik ministrice za ljudska prava i izbjeglice BiH Predrag Jović, koji je kazao da ministarstvo, zajedno s Savjetom za osobe sa invaliditetom BiH, svake godine obilježava ovaj značajan datum i bira teme od značaja za osobe sa invaliditetom.\n– Ove godine smo se odlučili za konferenciju na kojoj će biti fokus saradnje lokalnih zajednica s nevladinim sektorom koji se bavi ljudskim pravima u oblasti osoba s invaliditetom. Svi moramo imati senzibilitet i osjećaj za ovakve stvari, svako od nas treba imati ljudski pristup, a i da se prilagođavamo evropskim standardima i idemo u korak sa Evropom – naveo je Jović.\nPredsjednica Savjeta za osobe sa invaliditetom BiH Gospava Rađen-Radić je izjavila da je značaj organizacija osoba s invaliditetom višestruk, prvenstveno zato što su korektivni faktor društva u izgradnji kvalitetnijeg, sigurnijeg i društva po mjeri čovjeka.\nPrema njenim riječima, organizacije osoba s invaliditetom u suštini nastaju kao životna potreba, potreba za uklananjem barijera i činjenja života efikasnijim, fleksibilnijim i potpunijim, u cilju integracije osoba s invaliditetom u zajednicu.\n– Svaka lokalna zajednica, ukoliko prepozna organizacije osoba s invaliditetom koje djeluju na lokalnom nivou kao izuuzetan resurs u razvijanju partnerske saradnje s njima, utoliko će napredovati i činiti taj proces transformacije društva bržim i kvalitetnijim – smatra Rađen-Radić.\nUčesnici konferencije su čuli izuzetne priče iz lokalnih zajednica i pojedinaca. To je jedan od načina da se čuju priče iz lokalnih zajednica širom BiH, analiziraju njihovi uspjesi i da to bude putokaz ka novim rezultatima.


Honda se nada da se već naredne sezone može boriti za titulu – Pole Position\nHome / Vesti / Honda se nada da se već naredne sezone može boriti za titulu\nHonda se nada da se već naredne sezone može boriti za titulu\nJapanski proizvođač je na poslednjoj trci uspeo da zabeleži svoju prvu pobedu u V6 eri.\nMax Verstappen zajedno sa Red Bullom uspeo je da donese prvi trijumf Hondi od povratka u šampionat, pa se tako japanski proizvođač nada da može da još jednom ponovi impresivne performanse i na VN Velike Britanije. Japanci sada veruju da su im potrebna još unapređenja kako bi mogli da smanje razaliku za Ferrarijem i Mercedesom, kako bi mogli da se što češće nađu na podijumu. Zbog toga, Honda prvo cilja na poboljšanje kvalifikacionih performansi.\n“U kvalifikacijama mi vidimo da više zaostajemo za vodećima nego što je to slučaj na trci.” kazao je tehnički direktor Honde Toyoharu Tanabe za Motorsport-total.com. “Zbog toga, naredno unapređenje biće po pitanju kvalifikacionog moda.”\nSličan stav ima i direktor Hondinog F1 programa Masashi Yamamoto:\n“Nastavićemo da se poboljšavamo na polju performansi i pouzdanosti. Sa ovim unapređenjima pokušaćemo da što više damo snage Red Bullu, mada već sledeće godine imaćemo još više snage koju moramo da iskoristimo.”\nSa druge strane Red Bull zadovoljan je Hondin razvojem, pa se tako tim iz Milton Kinsa nada da se u 2020. može boriti za šampionat.\nMarko: Mi smo već na Mercedesovom nivou kada je u pitanju snaga\nHonda: Vikend u Meksiku neće biti lak za nas


BDP evrozone pao 0,3 posto, a u EU za 0,1% u prvom kvarta\nTanjug 8. juna 2021. 13:00\nBRISEL – Ekonomija evrozone je pala u prvom kvartalu 2021. godine za 0,3 posto, a privreda Evropske unije za 0,1 procenat u odnosu na prethodno tromesečje, prema sezonski prilagođenim podacima, pokazuju preliminarne procene objavljene danas na veb sajtu statističkog zavoda EU, Evrostata.\nU poređenju sa prvim kvartalom 2020, desezonirani BDP evrozone je pao za 1,3 procenta, a EU za 1,2 posto.\nIz Evrostata napominju da je ovo drugi uzastopni kvartalni pad bruto domaćeg proizvoda evrozone i EU. Prethodno je, u četvrom tromesečju, privreda zemalja koje koriste jedinstvenu valutu zabeležila pad od 0,6 odsto, a 27-člani blok od 0,4 procenta, nakon snažnog oporavka u trećem lanjskom kvartalu.\nIstorijski posmatrano, najoštriji pad BDP-a otkako je 1995. godine počela da se vodi ova evidencija, registrovan je drugom kvartalu 2020. godine, u jeku kovid pandemije, kada je evrozona pala za 11,5 procenata, a EU za 11,1 posto.\nKada je reč o zemljama članicama EU, najveći ekonomski rast u prva tri meseca ove godine na kvartalnom nivou zabeležili su Irska (7,8%), Hrvatska (5,8%), Estonija (4,8%) i Grčka (4,4%).\nIstovremeno, najoštriji pad u odnosu na prethodna tri meseca imali su Portugalija (-3,3%), Slovačka (-2,0%), Nemačka (-1,8%) i Letonija (-1,7%).\nNa osnovu sezonski prilagođenih podataka, obim BDP-a evrozone i EU manji je za 5,1 posto, odnosno 4,6 procenata respektivno, u poređenju sa njihovim najvišim nivoom iz poslednjeg kvartala 2019.\nEvropski statističari dodaju u saopštenju da je američka privreda od januara do kraja marta ove godine zabeležila rast od 1,6 posto u odnosu na prethodna tri meseca, dok je na godišnjem nivou ojačala 0,4 procenta.


Oskar Benedikt: Pirot jedan od najuspešnijih gradova u privlačenju novca iz EU fondova | Pirot vesti\nPočetna/Lokalna samouprava/Oskar Benedikt: Pirot jedan od najuspešnijih gradova u privlačenju novca iz EU fondova\nNajavljena podrška vredna tri miliona evra za infrastrukturne projekte iz 14 lokalnih samouprava ovog regiona. EU ulaže 500.000 evra za rekonstrukciju tvrđave Kale u Pirotu.\nPirot, 15. jun 2017.godine – Sajam EU projekata „EU i Srbija na delu“ na kom je predstavljen deo dosadašnje podrške Evropske unije jugoistočnoj Srbiji, održan je danas u sportskoj hali „Kej“ u Pirotu u organizaciji Delegacije EU u Srbiji, Kancelarije za evropske integracije Vlade RS i Grada Pirota.\nBenedikt: Pirot je jedan od najuspešnijih gradova u privlačenju sredstava iz fondova EU\nOskar Benedikt, vršilac dužnosti šefa Delegacije EU u Srbiji i 14 zamenika i zamenica ambasadora evropskih zemalja posetili su pre otvaranja Sajma EU projekata, srednjevekovnu tvrđavu Kale u Pirotu za čiju je rekonstrukciju EU obezbedila 500.000 evra. Tom prilikom Benedikt je poručio da veruje da će Pirot rekonstrukcijom tvrđave uspeti da poveća turistički potencijal grada i okoline.\nVasić: Pirot je grad dobre prakse, mnogo kvalitetnih projekata realizovano zahvaljujući EU\nGradonačelnik Vladan Vasić kazao je nakon svečanog otvaranja Sajma da je upravo objekat u kome se održava Sajam – Sportska hala Kej – jedan od prvih objekata koji je izgrađen novcem iz fondova EU pre više od 10 godina.\n-Čini mi se da je Jugoistočna Srbija u nekom malom zaostatku u odnosu na centralnu i zapadnu Srbiju, a voz ka Evropi ide brzinom najsporijeg vagona. Mi ne želimo da budemo više najsporiji vagon, nego želimo da se priključimo onoj lepoj kompoziciji ka Evropi. Mislim da je Pirot grad dobre prakse jer dobro koristimo prekogranične fondove EU i druge programe, imamo dobre partnere iz Bugarske i nadam se da će na ovom sajmu naučiti mnogo toga jedni od drugih a kako bi se još mnogo kvalitetnih projekata realizovalo u budućnosti-kazao je gradonačelnik Vasić.\nNataša Stefanović (KLER Pirot) – Pirot iz fondova EU za investicije obezbedio preko 4 miliona evra\nSilvani Tošić - Oskar za promociju tradicije i modni…\nVasić: Pirot će biti jedan od retkih gradova u…\nCrveni krst u Pirotu opravdava priznanje da je Pirot…\neu evropska unija investicije istaknuto kale pirot rekonstrukcija tvrdjava\nMinistarka Ana Brnabić: Pirot ima fantastičnu lokalnu samoupravu


Udruženje novinara RS podnelo prijavu protiv Nikolaidisa\n18. januar/siječanj, 2012.\nUdruženje novinara Republike Srpske podnelo je u sredu krivičnu prijavu protiv savetnika predsednika Skupštine Crne Gore Andreja Nikolaidisa zbog teksta povodom proslave 20 godina od formiranja Republike Srpske.\nUdruženje novinara RS traži otvaranje istrage u kojoj će u postupku međunarodne pravne pomoći, a na osnovu sporazuma BiH i Crne Gore o međusobnoj saradnji i krivično pravnim stvarima, biti saslušan Nikolaidis i pribavljeni sporni tekstovi, te nakon toga podignuta optužnica zbog izvršenja krivičnog dela.\nU saopštenju se navodi da je krivična prijava podnesena, jer je Nikolaidis nedavno napisao u tekstu na portalu "Analitika" (www.portalanalitika.me) pod naslovom "Šta je ostalo od velike Srbije" da bi bio civilizacijski iskorak da su upotrebljeni dinamiti i puške uneti u dvoranu gde je nedavno proslavljena dvadesetogodišnjica Republike Srpske.\nNikolaidis je u tekstu naveo da "Republika Srpska nikada nije bila niti će to biti autonomni projekat bosanskih Srba", već "deo projekata srpske nacionalističke elite koja je živa, zdrava, nerazmontirana, na vlasti i više nego operativna - u punom pogonu".\nOn je ocenio da se paralelno sa "ideološkim inžinjeringom legitimizacije RS-a odvija brutalna delegitimizacija crnogorske nezavisnosti".\nPovodom reakcija na Nikolaidisov tekst, predsednik Crnogorskog udruženja književnika Milorad Popović je ocenio da je taj tekst "ironija bizarnosti da se obeležava godišnjica tvorevine stvorene na etničkom čišćenju".


MINISTARKA SLAVICA ĐUKIĆ DEJANOVIĆ: Na kraju dana svi se vraćamo porodici! • HAPPYTV.RS\nMINISTARKA SLAVICA ĐUKIĆ DEJANOVIĆ: Na kraju dana svi se vraćamo porodici!\nPorodica je osnovna ćelija društva i bez obzira na sve slobode koje imamo, a i što ih više imamo, potreba i vezanost među ljudima u porodici postaje sve jača, rekla je danas ministarka bez portfelja zadužena za demografiju i populacionu politiku Slavica Ðukić Dejanović nakon održane Sednice za prava deteta, a povodom Međunarodnog dana porodice.\nÐukić Dejanović je ukazala da je Međunarodni dan porodice Generalna skupština UN ustanovila 1993. godine i dodala da u Srbiji ima nešto više od 2.200.000 porodica.\n- Na kraju radnog dana, koji iziskuje mnogo napora, svi se mi vraćamo porodici koja nam daje energiju kako bi nam sutrašnji dan bio još uspešniji, jer u porodici delimo bol, radost i tugu, zbog toga želim da pozovem da porodica bude sve više - rekla je Slavica.


BIJELJINA: U ''Banji Dvorovi'' velike nade polažu u ljetnu sezonu :: Dešavanja u Bijeljini ::\n15. April 2021. / 10:24\nLjetna turistička sezona otvorena je juče na bazenima “Banje Dvorovi” nadomak Bijeljine sa zakašnjenjem od mjesec dana zbog vremenskih neprilika, a u upravi ovog preduzeća se uzdaju da će predstojeća sezona finansijski pomoći da ta ustanova stane na noge.\nOve ljetne sezone posjetioci će imati priliku da uživaju u dva mala i srednja bazena, dok će olimpijski biti otvoren u toku mjeseca. Najmlađi posjetioci moći će da pohađaju škole plivanja i ronjenja.\nDirektor JU "Banja Dvorovi" Milorad Zekić istakao je da većih investicija prije početka otvaranja sezone nije bilo.\n- Završili smo pripreme za početak rada bazena. Zbog nedostatka novca samo smo ga ofarbali - naveo je Zekić koji polaže nadu da će predstojeća sezona poboljšati finansijsko poslovanje i priliv sredstava u toj ustanovi. Tokom prošle godine prodato je 50.000 ulaznica, što nije bilo dovoljno pa su prihodi bili za oko 150.000 KM manji u odnosu na plan.\nZekić ističe da u ovom mjesecu počinje i sezona u smještajnim kapacitetima hotela "Sveti Stefan" koji radi u okviru banje.\n- Sada redovno pružamo usluge za pacijente koji su u našu banju na liječenje upućeni posredstvom Fonda zdravstvenog osiguranja RS. Ugostili smo 60 pacijenata, a očekujemo i goste iz inostranstva tokom ljeta - rekao je Zekić.\nU ovoj ustanovi u toku su i pripreme za završne radove na uređenju zatvorenog bazena, koji se finansiraju iz kreditnih sredstava, a početak rada bazena očekuju u septembru ove godine.\nZa stabilizaciju poslovanja u "Banji Dvorovi" grad Bijeljina se lani zadužio milion maraka. Nadležni ocjenjuju da je u 2018. došlo do značajnih pomaka u poslovanju jer je nakon dužeg perioda ostvarena dobit.\n- Banja je pokazala da može raditi, ali moraju da budu riješeni nagomilani problemi iz ranijeg perioda - rekao je Zekić.\n"Banja Dvorovi" u sadašnjem stanju opstaje od 1993. godine i od tada nije bilo značajnijih ulaganja u smještajne i medicinske kapacitete, kao ni i njen turistički i rekreativni dio. U sklopu banje nalaze se i bazeni sa termomineralnom vodom čija je temperatura na izvorištu 73 stepena Celzijusa. Sve to tokom ljeta privlači veliki broj turista iz Srema, Mačve, Jadra i svih krajeva BiH.\nMinistarka trgovine i turizma u Vladi RS Dragica Kovač izjavila je prilikom posjete Bijeljini da je to ministarstvo upoznato sa problemima u "Banji Dvorovi" te da je spremno da pruži pomoć.\n- "Banja Dvorovi" je javna ustanova čiji je osnivač grad Bijeljina i zbog toga bi gradska uprava trebalo više da se angažuje u rješavanju problema. Ministarstvo pruža institucionalnu i finansijsku podršku projektima gdje se vrše određena ulaganja u infrastrukturu, ali i u promociju turističke ponude - rekla je Kovačeva.\nCijene dnevnih i sezonskih karata za bazene u Dvorovima ostale su nepromijenjene u odnosu na prošlu godinu.\nPet maraka je cijena ulaznice za odrasle, četiri marke za penzionere, tri marke za djecu, dok će ulaznica radnim danima poslije 15 časova za sve biti jeftinija za marku. Sezonska ulaznica je 140 maraka za odrasle, 100 za penzionere, a 80 KM za djecu.


Odložen "North City Jazz and Blues" festival • RTK\nOdložen "North City Jazz and Blues" festival\nZbog epidemije koronavirusa odloženi su brojni kulturni događaji, među kojima i tradicionalni "North City Jazz and Blues" festival u Severnoj Mitrovici, koji godinama unazad okuplja svetski poznate muzičare. Narednog meseca planirane su još neke kulturne manifestacije, a da li će do njih doći zavisi od epidemiološke situacije.\nSeverna Mitrovica već 18. godina tokom maja predstavlja stecište renomiranih i svetski poznatih džez i bluz umetnika. Zbog novonastale situacije i Džez i Bluz festival planiran za narednu nedelju od 19. do 24. maja stavljen je na čekanje.\n“Kako stvari stoje od toga nema ništa za sad, datum se definitivno pomera. Da li će uopšte biti održan ove godine, zavisi od kompletne situacije na globalnom nivou, nije do nas, da l’ ćemo pomeriti za jesen ili uopšte nećemo održati festival ove godine zavisi od ove pandemije što je zadesila ceo svet ne samo naše krajeve”, rekao je je član organizacionog odbora "North City Jazz and Blues" festivala Nenad Ilić.\nRaznolikom programu i brojnim novim sadržajima, planiranim za ovogodišnje izdanje festivala, podjednako su se radovali učesnici, publika ali i organizatori.\n“Neke karte su čak bile i rezervisane, međutim zbog te pandemije to je sve sad odloženo, za kad je odloženo to sve ne zavisi samo od nas, termin, nego od samih onih ljudi koji treba iz inostranstva da dođu, recimo iz Amerike, Francuske. Ono što smo sa ovim ljudima razgovarali bili smo na putu da se to ugovori definitivno, neke karte su rezervisane avionske i sve to. Zvali su me imali smo finu saradnju sa Savezom kompozitora Jugoslavije, da jedan deo iz Džez Udruženja, dođe u Mitrovicu, da bude kao neka edukacija za Džez festival i da oni sviraju sa nama, sa našim gostima koji dođu na festival. Jedna fina manifestacija, međutim i njima sam tako odgovorio kao i sad vama to smo odložili za dalje”, kaže Petar Rakić, jedan od organizatora "North City Jazz and Blues" festivala.\nDom kulture u Gračanici posredstvom društvenih mreža od početka epidemije emituje brojne sadržaje iz sveta kulture. Poručuju da su pripreme Vidovdanskih svečanosti u toku, ali je njihovo održavanje i dalje neizvesno.\n“Što se tiče budućeg programa Dom kulture u Gračanici u ovom periodu je uglavnom spremao Vidovdanske svečanosti koje bi obično počele krajem maja, oko 25. maja sa dečijom smotrom folklora. To ćemo verovatno pomeriti za jun… Program imamo ustaljen, ali oko detalja ćemo znati do kraja maja, da li ćemo zaista krenuti ili ćemo morati da neke programe korigujemo… Mi smo veliku većinu naših učesnika obavestili još pre dva meseca, kad je Covid-19 zahvatio veći deo Evrope, mi smo im takođe nagovestili da bez obzira na stanje oni računaju da tokom juna budu naši gosti. Još uvek nemamo nikog ko nam je potvrdio da neće doći, vidite da sve manje i manje imamo zaraženih, verujem da će svima biti drago posle epidemije i da prošetaju, da će im to u svakom slučaju biti jedan izlet, a svi se rado odazivaju Vidovdanskim svečanostima, pa se nadam da će tako biti i sada”, kaže Ivan Stojković iz Doma kulture.\nPored Džez i bluz festivala Mitrovica je poznata i po dečijem festival “Cvrkuti sa Ibra” kao i Saboru kulturnog stvaralaštva –folklora, koji se održavaju u junu. Ipak zbog novonastale situacije korona virusa još uvek se ne zna da li će i kada biti održani.


VUČIĆ: Kadinjača počinje da se radi u naredne dve godine? - DRINA.INFO - Informativni portal zapadne Srbije i Podrinja\nVučić, Đurić, Drobnjak, Momirović\nBajina BaštaVestiZlatiborski okrug\nOd Drina info portal\t Ažurirano apr 1, 2021\nPredsednik Srbije Aleksandar Vučić obišao je danas radove na auto-putu „Miloš Veliki“, na deonici Preljina-Požega.\nPredsednik Vučić je ovom prilikom na pitanje predsednice opštine Bajina Bašta Vesne Đurić pričao i o tunelu Kadinjača koji je strateški projekat za Bajinu Baštu ali i širi region.\nVučić je naveo da se sedamdeset godina priča o tunelu kroz Kadinjaču, da ne bi išli u krug prema Bajinoj Bašti i rekao da pola ljudi zbog puta ne dođe u Bajinu Baštu, za koju je naveo da je jedno od najlepših mesta u Srbiji.\nŠto se tiče Bajine Bašte predsednik Srbije je naveo da mora da se vidi šta je važnije da li tunel između Ljubovije i Osečine da bi se iz Valjeva izlazilo na Drinu ili da se radi tunel kroz Kadinjaču da bi Bajina Bašta bila dostupnija. Vučić je rekao da neće da obećava da može sve da se uradi ali da može da obeća da će početi da se radi u naredne dve godine.\nBajina BastaKadinjacaPodrinjetunelAleksandar VučićVesna Đurić


Prvi avion iz Pekinga sleteo na aerodrom ‘Nikola Tesla’\nIzvor: Lokalne novine | Obrenovac, 15.09.2017.\nNešto posle 9 časova na beogradski aerodrom sleteo je prvi avion na liniji između Pekinga i Beograda\nPutnike je na gejtu C6 dočekala premijerka Ana Brnabić.\n"Fantastično je da vidite rezultate napornog rada, ovo je razlog zbog kog ljudi ulažu ceo život u rad vlade, " rekla je Brnabić.\nO odličnoj saradnji između Srbije i Kine najviše govore zajednički projekti u vrednosti od oko šest milijardi dolara.\nImpozantne cifre se često pominju u slučaju "čeličnog prijateljstva", kako mnogi nazivaju ovo koje naša zemlja neguje sa Narodnom Republikom Kinom. Za prvih sedam meseci trgovinska razmena je uvećana za 10% u odnosu na prošlu godinu. Unapređeni odnosi doveli su i do podatka da je izvoz iz Srbije u Kinu uvećan za 134% .\n"Mnogo je fantastičnih zajedničkih projekata iza nas, poput mosta Zemun-Borča, kao i ispred nas-Koridor 11, brza pruga Beograd-Budimpešta. Čini mi se da imamo i simbol našeg velikog prijateljstva i uspeha, a to je Železara u Smederevu, " ponosno ističe Brnabić.\nIstorijskim letom je u Srbiju doputovalo više od 20 privrednika iz Kine i predstavnika poslovnih asocijacija.\nNovu komercijalnu interkontinentalnu liniju dočekali su premijerka Srbije, ambasador Kine Li Mančang, kao i predstavnici avio-kompanije "Hajnan erlajnz".\nDanašnji let je uspostavljen prvi put posle 17 godina, što dodatno govori o tome koliko je ovaj dan važan za Srbiju i srpsku prestonicu.\nPutnici će se dva puta nedeljno, ponedeljkom i petkom, prevoziti avionom "erbas A330-300", koji poseduje 260 sedišta u ekonomskoj i 32 sedišta u biznis klasi.\nGradonačelnik Beograda Siniša Mali objašnjava da će linija biti uspostavljena na relaciji Beograd-Prag-Peking, ali putnici neće morati da izlaze iz aviona. Takav let trebalo bi da traje 12 sati i 30 minuta.\nAvio-kompanija "Hajnan erlajnz" je krajem jula počela da prodaje karte za let na pomenutoj liniji, a najniža cena povratne karte iznosi 550 evra.


- Trenutno, u Kliničkоm cеntru Vојvоdinе sе lеči 213 pаciјenata kоd kојih је pоtvrđеnо dа su оbоlеli оd kovid - 19. Оd tоg broja kod 18 pacijenatа, s obzirom na njihovo trenutno zdravstveno stanje, lеčеnjе zаhtеvа primеnu mеhаničkе vеntilаciје. I kod velikog broja ostalih hospitalizovanih pacijenata koji su оbоlеli оd virusа kovid – 19, a s obzirom na težinu kliničke slike, uz ostalu neophodnu terapiju primenjuje se i intenzivna kiseonička potpora – kažu nadležni iz KCV.\nIstiču i da su u toj zdravstvenoj instituciji, a s obzirom na porast broja hospitalizovanih pacijenata, bili prinuđeni da obezbede dodatne smeštajne kapacitete kao i da reorganizuju ljudske resurse unutar svojih organizacionih jedinica.\nТrеnutnо u kоvid sistеmu KCV su: Klinikа zа infеktivnе bоlеsti, Klinikа zа mеdicinsku rеhаbilitаciјu, Klinikа zа аbdоminаlnu hirurgiјu kao i pet intenzivnih jedinica gde se leče pacijenti sa najtežim kliničkim oblicima bolesti.\n- Apelujemo na građane da pomognu zdravstvenom sistemu i Kliničkom centru Vojvodine te da se obavezno pridržavaju svih preventivnih zaštitnih mera, kako bi se porast novozaraženih zaustavio. Takođe apelujemo na sve građane da se prijave za proces imunizacije protiv virusa kovid -19, te da se i dalje pridržavaju svih epidemioloških mera, što podrazumeva nošenje zaštitinih maski, održavanje odgovarajuće distance između osoba, redovno pranje i dezinfekcija ruku, kao izbegavanje okupljanja stanovništva u većem broju – poručuju nadležni iz KCV.\nBroj aktivnih slučajeva se udvostručio\nInstitut za javno zdravlje Vojvodine ocenjuje epidemiološku situaciju u AP Vojvodini kao vanrednu, sa porastom trenda obolevanja i visokim nivoima obolevanja, jer je prema podacima te institucije tokom prethodnog dana u Vojvodini je registrovano 958 novih slučajeva.\n- U ovom trenutku broj registrovanih aktivnih slučajeva u AP Vojvodini je 9.733. Najveći broj registrovanih aktivnih slučajeva je u Novom Sadu, 2.983. U ostalim opštinama trenutno je manje od 1.000 registrovanih aktivnih slučajeva. U odnosu na period od sredine februara, broj aktivnih slučajeva u Vojvodini se gotovo udvostručio - kažu u Institutu za javno zdravlje Vojvodine.\nU strukturi novih slučajeva 841 (87,7%) je dokazan brzim antigenskim testom kod kojeg je potrebna velika količina virusa da bi pokazao pozitivan rezultat.\n- Ovi pacijenti, u epidemiološkom smislu, predstavljaju rezervoare zaraze koji u bliskom kontaktu sa drugim osobama mogu preneti virus i dovesti do pojave većeg broja novoobolelih. Manji broj novoobolelih je potvrđen PCR testom nakon negativnog brzog testa i ovi pacijenti nose manju količinu virusa, a koju ovaj test može da registruje. Najveći broj novoobolelih je registrovan u Novom Sadu, 280, među kojima, takođe dominiraju pacijenti potvrđeni brzim antigenskim testom. Među novoobolelima u poslednjih nedelju dana dominira radno aktivno stanovništvo koje čini više od 75 odsto slučajeva, a među njima najveći deo čine osobe uzrasta 30 do 50 godina – objašnjavaju nadležni iz pomenute zdravstvene ustanove.\nGužva za vakcinaciju u Novom Sadu\nInstitut ovu situaciju smatra krajnje nepovoljnom i očekuje produženje epidemijskog talasa te smatra da u narednom periodu treba dodatno posvetiti pažnju poštovanju predloženih opštih mera zaštite na svakom mestu i potrebi vakcinacije što većeg broja ljudi.\nInstitut apeluje na sve da se nastavi sa neophodnim striktnim sprovođenjem proglašenih mera kontrole prenošenja bolesti kako bi se umanjile posledice trenda rasta broja obolelih i omogućilo funkcionisanje zdravstvenog sistema i poziva građane da se vakcinišu u narednom periodu.


Poslije Prve lige Srpske “odsviran” završetak i u Prvoj ligi FBiH: Novi korak ka kraju Premijer lige - Glas Srpske\nDarko Pašagić 27.05.2020 08:44\nSARAJEVO - Izvršni odbor Fudbalskog saveza FBiH donio je odluku da takmičarska sezona 2019/20. Prve lige bude završena prema zatečenom stanju u trenutku prekida.\nNajjači rang FBiH zbog pandemije virusa korona zaustavljen je početkom marta nakon kompletiranog 16. kola, a iako je bilo naznaka da bi sezona moglo da bude nastavljena to se nije desilo. Odluka o promociji u Premijer ligu i ispadanju u Druge lige FBiH još nije donesena, jer se čeka potez Fudbalskog saveza BiH o Premijer ligi.\nTako je 18 dana poslije Prve lige Republike Srpske prekinuto najelitnije takmičenje i u drugom entitetu, ali izgleda da za to niko ne haje u FS BiH. Krovni savez još nije donio odluku kada će biti održana sjednica Izvršnog odbora. Istina, ima naznaka da to moglo da se desi do kraja ove sedmice, jer ističu i posljednji rokovi koje je dala Evropska fudbalska federacija (UEFA) po pitanju da se savezi izjasne o tome da li će elitna takmičenja biti prekinuta ili nastavljena.\n“Odsvirani” završetak u FBiH, a ranije i u Republici Srpskoj u nekoj zdravoj sredini sigurno bi bio idealan putokaz da se tako nešto mora napraviti i najvišem rangu takmičenja, ali licemjerstvo “fudbalskih sveznalica” iz Sarajeva nema kraja. Izgleda da se niko od delegata u IO FS BiH iz FBiH ne želi iskvariti velikim rivalima, Sarajevu i Željezničaru, koji su u ovom trenutku i dalje suprotnog mišljenja. Naime, u timu sa “Koševa” su da se prvenstvo prekine i da se oni proglase za šampiona, te tako odbrane titulu, dok na “Grbavici” žele da ono bude nastavljeno što bi im omogućilo da možda prestignu komšije i stignu do trofeja. Sve to fudbalsko prepucavanje iz drugog entiteta u posljednje vrijeme najviše se usmjeravalo na Borac, jer je trebalo naći krivca, ko zateže da se takmičenje ne nastavi. Razlog zašto su im se Banjalučani našli na meti je činjenica da će oni, ako se šampionat prekine, kao četvrtoplasirani, izboriti plasman na evropsku scenu. Međutim, niko nije htio da prizna da bi možda “crveno-plavi” u preostalih 11 neodigranih kola mogli da postignu daleko više, a zašto da ne stignu i do prvog mjesta.\nMeđutim, sada im je jasno su prekidom prvenstva u Prvoj ligi FBiH izgubili podršku i svom fudbalskom entitetu, što dovodi do jedinog mogućeg zaključka, a to je da će se na sjednici IO FS BiH, bez obzira kada se održi, morati odsvirati kraj fudbalske sezone i u Premijer ligi.\nU trenutku prekida Prve lige FBiH vodeći je bio sarajevski Olimpik sa 37 bodova, šest više od drugoplasiranog TOŠK-a iz Tešnja. Prema trenutnom stanju na tabeli upravo bi popularni “vukovi” trebalo da igraju sljedeću sezonu Premijer lige. Najugorežniji na dnu tabele su bili Orašje, Jedinstvo, Slaven i Radnik.